Cazibədar azərbaycanlı aparıcı: "Həyat yoldaşım öz layihə rəhbərim idi, ən çox da məni danlayırdı" - FOTO » Sirli Qadın Portali\nCazibədar azərbaycanlı aparıcı: "Həyat yoldaşım öz layihə rəhbərim idi, ən çox da məni danlayırdı" - FOTO\nTeleaparıcı Jalə Həsənlinin Milli.Az-a müsahibəsi.\n- Jalə xanım, uzun illərdir ATV-də çalışmağınıza baxmayaraq bir ildir ki, teleaparıcı olaraq efirə çıxırsınız. Bu vaxta qədər belə bir şans yaranmamışdı yoxsa özünüz istəmirdiniz?\n- Çox güman ki, qismət deyilmiş. Mən həmişə Allahın yazısına inanmışam. Əgər bir şey mənim xeyrimə olursa, fikirləşirəm ki, yaxşı ki, bu mənim qismətim oldu. Qismətimdə deyilsə, gecikirsə deməli Allah belə məsləhət görüb və sonda məni daha böyük bir işlə mükafatlandıracaq. Elə də oldu. Mən 7 ildir ki, ATV-də çalışıram, sırf aparıcı kimi 1 ildir ki, fəaliyyətə başlamışam. "ATV-səhər" verilişinə də müsabiqə yolu ilə seçildim. Ümumiyyətlə onu deyim ki, mən ATV-yə də o vaxt müsabiqə yolu ilə seçilmişəm.\n- İstərdim təhsil aldığınız illərdən danışaq. Jurnalistika təhsili almısınız?\n- Mən əslində İncəsənət universitetində təhsil almaq istəmişəm, amma evdən icazə verməyiblər. Çünki anam hər zaman məni həkim görmək istəyirdi. Elə oldu ki, Bakı Slavyan universitetinin rus dili müəllimliyi fakültəsini bitirdim. Daha sonra filologiya üzrə ixtisas artırma keçdim. Bu günkü gündə Azərbaycan dili və ədəbiyyatı üzrə müəllim kimi də fəaliyyət göstərə bilərəm.\n- Valideynləriniz sizə İncəsənət universitetində təhsil almağa icazə verməsələr də, ATV-də çalışmağınıza mane olmayıblar. Axı televiziya sizi daha geniş auditoriyaya tanıdır.\n- Əslində bu da bir qismətdir. Mən məktəb illərimdən bütün tamaşalarda rol alıb, tədbirlərdə aparıcı olmuşam. Teleaparıcı olmaq mənim ən böyük arzum idi. Baxmayaraq ki, həmin illərdə də evdən mənə tərəddüdlə hansısa tədibirin aparıcısı olmağa icazə verilirdi. Ən çox anam icazə vermirdi. Universitetə daxil olduğum illərdə də tədbirlərdə aparıcılıq etdim. Bu həvəsimi görüb anam məni nəhayət ki, sonda dəstəklədi. Bizim universitetə televiziyada çalışmaq üçün tələbələr arasında seçim etməyə gəlmişdilər. Biri ATV-səhərin o vaxtkı layihə rəhbəri, digəri isə redaktoru idi. Mən bilmirdim ki universitetə seçim turuna gələnlərdən biri, vaxt gələcək nə vaxtsa həyat yoldaşım olacaq (gülür). O, həm də o vaxtkı ATV-səhərin layihə rəhbəri idi. Həmin seçimdə mən onun üçün sıradan bir insan idim. Biz sujetlərə çəkilirdik, kamera önündə sərbəst olmaq üçün bizimlə xüsusi məşğələlər keçirdilər.\n- Evlilik təklifini sizə necə etdi?\n- Biz çəkilişlərə birlikdə gedirdik, birlikdə məşqlər edirdik. Onu da deyim ki, ən çox danlanan işçi də mən olmuşam (gülür). Bu danlaq təkcə mənə qarşı deyildi, ümumiyyətlə o insanda çox gözəl bir xüsusiyyət var. O, işçilərinin çox mükəmməl olmağını istəyir. Bu gün də bu belədir. Hal-hazırda da onun rəhbərliyi altında bir neçə işçi işləyir. İşçilərinə bu gün də deyir ki, çalışın elə işləyin, heç kim sizin işinizdə bir qüsur tapmasın.\n- Sualımdan nədənsə yayındınız (gülür).\n- Evlilik təklifini danışmaq istəmirəm, qoy o da mənə qalsın (gülür). Ümumiyyətlə gündəmdə olan insanın şəxsi həyatı maraqlı olur, qoy elə maraqlı da qalsın.\n- Əsas odur ki, xoşbəxtsiniz?\n- Çox xoşbəxtəm, lap çox. Bir oğlum var, onun bu günlərdə artıq 4 yaşını qeyd etdik. Məni hər zaman başa düşən və dəstək olan həyat yoldaşım var. Uğuruma sevinir, uğursuzluğuma mənimlə birlikdə kədərlənir. Bu günkü uğurumun əsas səbəbkarı odur.\n- Həyatınızda ən böyük uğursuzluğu nə vaxt yaşamısınız?\n- Xeyr, elə bir hal yaşanmayıb. İnşallah ki, heç vaxt da olmaz. Çünki hər zaman məntiqlə, ağılla addım atmışam.\n- Çox gözəl xanımsınız. Ola bilməz ki, film yaxud serialdan sizə təklif gəlməsin..\n- Serialdan təklif olub, hətta "Yol ayrıcı" adlı bir seriala da çəkilmişəm. Orada əsas obrazın bacısı rolunu canlandırırdım. Sadəcə müəyyən səbəblərə görə serial yarımçıq qaldı. Hardasa 10 seriyaya çəkilmişəm.\n- Verilişlərdə birində qonaq olarkən mahnı oxuduğunuzu da gördük. Bu bir həvəs idi yoxsa?\n- Təbii ki, bu məndə sadəcə bir hobbidir. Heç vaxt müğənni olmağı qarşıma məqsəd qoymamışam.\n- Yeni mövsümdən sizi hansı verilişdə görəcəyik?\n- Onu hələ ki, deyə bilmərəm. Çünki ATV-səhər məzuniyyətə çıxıb. Necə qayıdacağını, hansı kollektivlə qayıdacağını bilmirik. Harada oluramsa olum, xeyirlisi olsun. Əslində düşünülmüş layihələr var, sadəcə istəyirəm ki, sürpriz olsun.\n"10LAR" verilişi niyə bağlandı?\nFiruzə İbadova aparıcıları hədələdi: "Ağıllı olun"\n"Kim olduğumu yaxşı bilirlər" - Kəmalə Müzəffər "Vicdan haqqı"na geri qayıdır?


Idealxeber.com Trend-ə istinadən verilən məlumata görə, Bakıda və Abşeron yarımadasında havanın dəyişkən buludlu olacağı, arabir tutulacağı, əsasən yağmursuz keçəcəyi gözlənilir. Gecə və səhər bəzi yerlərdə zəif duman olacaq. Mülayim cənub-qərb küləyi axşam şimal-qərb küləyi ilə əvəzlənəcək. Temperatur gecə 4-6 dərəcə isti, gündüz 8-11dərəcə isti təşkil edəcək.\nNaxçıvan Muxtar Respublikasında hava əsasən yağmursuz keçəcək. Ayrı-ayrı yerlərdə zəif duman olacaq, qərb küləyi arabir güclənəcək. Havanın temperaturu gecə 0-5 dərəcə şaxta, dağlıq ərazilərdə 9-11dərəcə şaxta, gündüz 6-11 dərəcə isti olacaq.\nXankəndi, Şuşa, Xocalı, Xocavənd, Qubadlı, Zəngilan, Laçın, Kəlbəcər, həmçinin Daşkəsən-Gədəbəy rayonlarında hava əsasən yağmursuz keçəcək. Gecə və səhər bəzi yerlərdə duman olacaq. Qərb küləyi ayrı-ayrı yerlərdə arabir güclənəcək. Temperatur gecə 3 dərəcə şaxtadan 2 dərəcəyə-dək isti, gündüz 5-10 dərəcə isti təşkil edəcək.\nQazax, Gəncə, Goranboy, Tərtər, Ağdam, Füzuli, Cəbrayıl rayonlarında hava əsasən yağmursuz keçəcək. Gecə və səhər bəzi yerlərdə duman olacaq, qərb küləyi ayrı-ayrı yerlərdə arabir güclənəcək. Havanın temperaturu gecə 1dərəcə şaxtadan 4 dərəcəyə-dək isti, gündüz 7-12 dərəcə isti olacaq.\nBalakən, Zaqatala, Qax, Şəki, Oğuz, Qəbələ, İsmayıllı, Ağsu, Şamaxı, Siyəzən, Şabran, Xızı, Quba, Xaçmaz, Qusar rayonlarında hava əsasən yağmursuz keçəcək. Gecə və səhər bəzi yerlərdə az yağıntılı olacağı ehtimalı var. Ayrı-ayrı yerlərdə duman olacaq. Qərb küləyi əsasən dağlıq ərazilərdə arabir güclənəcək. Temperatur gecə 2 dərəcə şaxtadan 3 dərəcəyə-dək isti, gündüz 5-9 dərəcə isti, dağlarda gecə 3-8 dərəcə şaxta, gündüz 3 dərəcə şaxtadan 2 dərəcəyə-dək isti olacaq.\nMingəçevir, Yevlax, Göyçay, Ağdaş, Kürdəmir, İmişli, Ağcabədi, Beyləqan, Sabirabad, Biləsuvar, Saatlı, Şirvan, Hacıqabul, Salyan, Neftçala rayonlarında hava əsasən yağmursuz keçəcək, gecə və səhər bəzi yerlərdə duman olacaq. Qərb küləyi ayrı-ayrı yerlərdə arabir güclənəcək. Havanın temperaturu gecə 1-6 dərəcə isti, gündüz 7-12 dərəcə isti təşkil edəcək.\nMasallı, Yardımlı, Lerik, Lənkəran, Astara rayonlarında hava əsasən yağmursuz keçəcək, gecə və səhər bəzi yerlərdə duman, çiskin olacaq. Şimal-şərq küləyi əsəcək. Temperatur gecə 5-7 dərəcə isti, gündüz 9-12 dərəcə isti, dağlarda gecə 2 dərəcə şaxtadan 3 dərəcəyə-dək isti, gündüz 5-9 dərəcə isti olacaq.


Siz də yəqin cəngavər filmlərini sevirsiz. Dəmir dəbilqəli qəhrəman öz gözəl sevglisi uğrunda döyüşə gedir və qanı bahasına onun ürəyini əldə edir. Filmin sonunda qəhrəman mütləq qadını bağrına basıb öpməlidir. Qadınsa ləzzətdən gözlərini bağlayıb bayılmalıdır.”¦ Həqiqət isə tamam fərqli görünürdü”¦\nTarixçilər orta əsrlərin vəhşiliklərindən yazmağı sevir. Həmin dövr barəsində çəkilən ən düzgün film də ətrafda canlı aləmi boğub öldürməyə qadir olan qoxuları təsvir edə bilməz. İspaniyanın kraliçəsi Kastiliyalı İzabella (15-ci əsr) boynuna alırdı ki, ömründə cəmi 2 dəfə çimib: doğulanda və toy günündə. Fransız krallarından birinin qızı bit-birənin içində keçindi. 5-ci Papa Kliment dizentiriyadan, 7-ci Papa Kliment qoturluqdan (kral 2-ci Filipp kimi) ölüb. Norfolk hersoqu dini inanclarına görə çimməkdən imtina edirdi. Onun bədəni irinli sızanaqlarla örtülmüşdü. Hersoqun nökərləri huşunu itirənədək onu içizdirib çimdirmişdi. Səhəri gün əlbirlik etmiş nökərləri edam olundu.\n14-cü Lüdovikin sarayının qonağı olmuş rus səfirləri yazırdı ki, əlahəzrət "vəhşi heyvan kimi iy verir". O da ömründə 2 dəfə çimmişdi, çünki həkimlər belə məsləhət bilirdi. Buralarda sağlam dişlər aşağı təbəqənin əlaməti idi. Saray əhli çürük dişləriylə fəxr edirdi, çünki bu, yeməyin bol olmasının sübutu idi. Dişləri çürük olmayanlar gülümsəməməklə "eyib"lərini ört-basdır etməyə çalışırdı. Kasıblarınsa nə yuyunmağa, nə paltar dəyişməyə imkanı olurdu. Ən kobud və ucuz köynək sağmal inək qiymətində idi. O vaxtlar rusların Avropada hörməti heç yox idi. Çünki onlar "biabırçı" tərzdə hər ay çimirdilər.\nXristianlıq çirkabın keşiyində\nBütün eybəcərliklərin başında isə xristian kilsəsi, xüsusilə də katolik kilsə dururdu. Antik dünya gigiyena və təmizlik məsələlərini insanın çəkə biləcəyi ən böyük ləzzətlərdən biri elan etmişdi. Xristianlıq qalib gələnə qədər Romada minlərlə ictimai hamamlar vardı. Xristianlar gələn kimi ən əvvəl hamamları bağlatdırdı. Hər hansı formada bədənə qulluq günah idi. Xristian xətibləri cındırın içində gəzirdi ki, bu yolla mənəvi yüksəliş və təmizlənmə əldə edə bilsinlər. Bir də ki, onlar çiməndə üstünə tökülmüş müqəddəs suyu da yuyacağından qorxurdu. Həmin səbəbdən körpəlikdə xaç suyuna salınmış mötəbər xristian ömrünün sonuna kimi bu suyu üstündə gəzdirdiyini düşünürdü. Çirk və bit-birə müqəddəsliyin simvoluna çevrilmişdi. Xristian qanı içmiş birələr də müqəddəsləşmiş sayılırdı. Bit-birə "İlahinin mirvariləri" adlanaraq fəxr obyekti idi. Özünü müqəddəs elan etmiş kişi və qadın zəvvarlar fəxrlə danışırdı ki, axar çayı keçməyi nəzərə almasaq onların ayağına belə su dəyməyib. Tarixçilər bir müddət 12-ci əsr müsəlman sərkərdəsi Sallahəddinin əsgərlərinin xristian düşərgələrini belə tez tapmasının səbəbini bilmirdi. Sən demə onlar xristianları qoxuyla tapırdı.\nXristianlar dini xurafata görə pişikləri cadugərlərin köməkçisi elan edib kökünü kəsəndən sonra fasiləsiz artıb törəyən siçovullara görə Avropanı taun xəstəliyi başına aldı. Epidemiya Avropanın yarısını apardı. 15-ci əsrin tibbi traktatına görə vanna qəbul etdikdə dərinin məsamələri genişlənir və ondan bədənə zərərli bakteriyalar keçib onu xəstələndirə və öldürə bilər. 16-cı əsrin təbibləri yazırdı: "Sifəti yumaq qəti olmaz, katar (selikli qişanın iltihabı) olar, ya da göz zəifləyə bilər". 15-16-cı əsrlərdə şəhər sakinləri hər yarım ildən bir çimirdisə 17-18-ci əsrlərdə çimməyin daşını tamamilə atdılar. Arabir onların bədəni su görürdü, o da yalnız müalicə məqsədilə dərman olan vannaya girəndə. İnsanlar təmizlik işlərindən o qədər uzaqlaşmışdı ki, 19-cu əsrdə həkim Bilts məşhur tibb kitabçasında xalqı yola gətirməyə çalışırdı: "5, ya da 6-cı vannadan sonra buna öyrəşmək mümkündü". Ona heç kim inanmırdı”¦\nSabuna eşq olsun!\nƏtirlərin vətəni olan Avropada bu fantastik kəşf ona görə edildi ki, insanların çimmək adəti yox idi və illərlə təmizlik görməyən bədənin qoxusunu azdırmaq lazım gəlirdi. 14-cü Lüdovikin təmizliklə bağlı cəmi bir mərasimi vardı, əllərini konyakla silərdi.\nGünəş ləqəbli başqa bir fransız kralı bir gün yuxudan çox pis əhvalda oyanır. Çünki hər gün olduğu kimi taxtabiti əlindən gözünü yuma bilməmişdi. Onun uzun-uzadı geyim mərasimi və 2 dəqiqəlik yuyunma işi vardı. Qarşısındakı balaca qabın dibində bir qədər su olurdu. Kral barmaqlarının ucunu suya toxundurub silməklə kifayətlənərdi. Əhvalını düzəltmək üçün o, bütün saray əhlinə ətirlənmək əmrini verdi. Yoxsa iydən sarayda yaşamaq mümkün deyildi.\nLuvrun təməlini qoymuş Filip-Avqust bir dəfə yanından keçən arabanın buraxdığı murdar qoxudan bayılmışdı. Bunun nəticəsi kimi o, 1190-cı ildə kral fərmanı ilə ətir, pudra, pomada, ağardıcı krem, sabun, əlcək və dəri məmulatları istehsal edənlərə xüsusi güzəşt və imtiyazlar vəd verdi. Amma xalq ətir düzəltməyə cummaq fikrində deyildi. Ətirlərin dəbə minməsi üçün bir neçə kral fərmanı lazım oldu. İlk sabunu Avropa 13-cü əsrdə bişirməyə başladı. Buna qədər sabun suvenir sayılırdı. Cəngavərlər səfərdən qayıdanda sevgilisinə hədiyyə kimi qoxulu sabun kürəcikləri gətirərdi. Sabunla yuyunmaq, alt paltarı sabunlamaq böyük israfçılıq sayılardı. İngiltərə və Hollandiyada isə Fransadan fərqli olaraq kosmetik vasitələr və ətir qadağan idi.\nƏtir üzrə ilk patenti əlcək tikən ustalar aldı. Fransada Mariya Mediçi ətirlənmiş əlcəkləri dəbə gətirmişdi. Saray xanımları çəngəl olmayanda nahar süfrəsi arxasında əlcəklə yemək yeyirdi.\n"Gecə vazaları"nın yürüşü\nAvropada tualet dedikdə hazırki, super görkəmli ayaqyollarını yox, sarayın divarından aşağı tökülən əsrlərlə dəyişməz qalan qədim tualetləri düşünsək həqiqətə daha yaxın olarıq. Xristianlığın gəlişi ilə insanlar nəinki hamamları, eləcə də tualetləri unutmalı oldu. Bəşəriyyət yenə də "gecə vazaları"na üz tutdu. Unudulmuş kanalizasiya xətlərini şəhərin küçələri, axurlar, balaca qoxulu çaylar əvəz edirdi. Antik zamanın sivilizasiyasını unutmuş adamlar ehtiyacını harda istəsə ödəyirdi. Bu yer, saray, ya da qəsrin pilləkənləri da ola bilərdi. Fransız saray əhli tez-tez bir saraydan o birinə köçməli olurdu, çünki bir müddətdən sonra o sarayda nəfəs almaq mümkün deyildi. Çarpayı altındakı "gecə vazalarını" günlərlə atmır, yumurdular.\nƏfsanəvi Luvr sarayında bir dənə də tualet yox idi. Ehtiyacları ödəmək üçün çoxlu pilləkən və eyvanlar vardı. Məlum səbəblərdən dəhlizlər dərin oyuqlar və qalın pərdələrlə bəzənirdi. Saray əyanlarını ehtiyac qısnayanda bəzən pəncərədən bayıra çömələ bilirdilər. Hersoq Sen-Simonun memuarlarına görə yaxşı tanınan Versal sarayında da həmin mənzərə idi. Ola bilərdi ki, hansısa mötəbər qadın lazım gələrsə hətta kilsədə messa zamanı bir kənara çəkilib ehtiyacını ödəyərdi. Ehtiyac zamanı kiminsə bayıra, bağ-bağçaya, ya da gizlin yerə qaçmaq ağlına gəlmirdi. Çünki bütün Avropa diareyadan (ishal) əziyyət çəkirdi. İndi Versal sarayında gəzişənlər deyir ki, parkın torpağı günəşli havada hələ də iy verir. Təxminən eyni səbəbdən kişilər üçün bir neçə qatlı şaquli lentlərdən ibarət pantelonlar və qadınlarçün enli, bir neçə qatlı ətəklər dəbə gəlmişdi. Onlar kritik məqamların görüntülərini gizlətməli idi. Amma qoxuların qarşısını heç nə ala bilmirdi. Enli ətəklərin daha bir funksiyası da vardı. Qadınlar onun altında balaca itlər gəzdirirdi ki, bədənlərindəki birələr itin canına daraşsın.\nAmma günlərin bir günü, fransız kralı 9-cu Lüdovikin (13-cü əsr) başına pəncərədən bayıra boşaldılan ifrazat küpəsi töküləndən sonra bu məsələdə irəliləyiş baş verdi. Təzə fərmana görə şəhər sakini ifrazatı bayıra tullamamışdan əvvəl "Özünü qoru!" çığırmalıdır. Əmrə tabe olmayanları cəza gözləyirdi. Moda mütəxəssisləri bilir ki, kənarları enli şlyapaların yaranma tarixcəsi birbaşa ifrazatla bağlıdır. Mötəbər şəhər sakinləri enli şlyapalar geyirdi ki, pəncərələrdən bayıra atılan ifrazat sifətlərini murdarlamasın. Hətta qadın qarşısında dərin reverans etmək, təzim edib baş əymək adəti də əslində iy vermiş şlyapanı qadından uzaqlaşdırıb onda nifrət yaratmamaq məqsədi daşıyırdı.\nSərhədləri aşan nəcis təpələri\nKanalizasiyadan məhrum edilmiş orta əsr Avropa şəhərlərinin qala divarları və qoruyucu xəndəyi vardı. Şəhərin kanalizasiyaya olan ehtiyacını da elə onlar ödəyirdi. Divarlar nəcisdən, murdar qoxulu xəndək isə düşməndən qoruyurdu. Bəzən qala divarlarını bir qədər də qaldırmaq lazım olurdu, çünki nəcis divar boyunca ucalmışdı. Parisdə nəcis divarı aşmağa başlayanda şəhər sakinləri narahat olurdu. Çünki düşmən bərkimiş ifrazat təpəsinə çıxıb asanlıqla şəhərə girə bilərdi. Küçələr o qədər çirk idi ki, bulaşmamış burdan keçmək mümkün deyildi. Bəzi mənbələrdə "yaz ayaqqabısı" adlı bir qurğunun adı çəkilir. Almanlar bu ağac-ayaq qurğu ilə hərəkət edirdi. Avropa xalqlarının əksəriyyətinin milli geyimində taxta başmaqlar var. Bu da ifrazatın küçələrdə axdığı zamanlardan yadigar qalmış atributlardır.\nOrta əsr şəhərinin tualeti iki yanaşı evin arasında, təxminən ikinci mərtəbə səviyyəsində quraşdırılmış taxta parçaları üzərində oturacaqdan ibarət idi. Ona görə də siz birdən axşamüstü gəzişmək fikrinə düşəsi olsaz qonşunun dünənə hansı yemək yediyini dəqiq biləcəkdiz. 1662-ci ildə Parisin küçələrinin təmizlənmə mərasimi xalqın həyatında o qədər böyük hadisə oldu ki, ona əfsanələr qoşur, himnlər deyirdilər. Şəhərin təmizlənməsi labüd idi, çünki qonşu ölkələrdən sağalmaz xəstəliklər gəlirdi.\nHələ çox-çox sonralar da Londonda Parlament binasında nə qədər isti olsa da, müzakirələr zamanı pəncərələri açmazdılar, çünki Temza çayının qoxusu dözülməz idi. Yağış suyunun yuyub bir yerə topladığı arxlardan bəzən çirkab çayları əmələ gəlirdi. Fransanın Merderon çayının adı burdan götürülüb (merd tərcümədə nəcis deməkdir).\nYuyulan ilk tualetin layihəsi Leonardo da Vinçiyə məxsusdur. 1-ci Fransiskin sarayına gəlişində burda olan qoxulardan dəhşətə gələn rəssam ilk əvvəl su ilə yuyulan tualetin layihəsini çəkir. Amma bu layihə də onun bir çox kəşfləri kimi kağız üzərində qaldı. Həmin bu layihəyə laqeyd qalmış hakimin zamanında "gecə vazası"nda oturaraq qonaq qəbul etmək dəbi də vardı.\n"Əzizim, yuyunma, mən üç həftəyə gəlirəm"\n14-15-ci əsrin əfsanəvi fransız cəngavərinin əsl görünüşü belədi: qadınları məftun edən bu kişinin təxminən 1m 60 sm (o vaxt əhali balacaboy idi) boyu var. Qəhrəmanın qırxılmamış və yuyulmamış sifəti çiçək xəstəliyindən kələkötürdü. Cəngavərin dəbilqə altında yağlanıb yaprıxmış uzun saçlarında bit-birə qaynaşır. Ağzından elə iy gəlir ki, belə adamla nəinki öpüşmək, onun yanında dayanmaq da çətin idi. Cəngavərlər əlinə keçəni yeyir və bütün bunları turş şərab və sarımsaqla üstünü düzəldirdi. Şərab və sarımsaq infeksiyalardan bir qədər də olsa xilas edirdi. Şərabı da o, kefindən içmirdi, çünki su içiləsi deyildi və minlərlə xəstəliyin daşıyıcısına çevrilmişdi. Cəngavər istəsəydi də, soyunub bir qədər tər və başqa qoxulardan azad ola bilməzdi, çünki dəbilqəsi təkbaşına çıxaracaq qədər sadə deyildi. Soyunub geyinmə mərasimi saatlarla vaxt apardığından cəngavər ehtiyacını elə yerindəcə ödəyirdi. Belə kişini qaçırmaq üçün ondan da artıq iy vermək lazım idi. Zamanın gözəl qadınları it sidiyi ilə saçın rəngini dəyişərdilər. Dəbi isə sifilis diqtə edirdi. Gezer yazırdı ki, sifilisdən sonra baş və üzdə bütün tüklər töküldüyündən saqqal saxlamaq dəbi əmələ gəlmişdi. Kişilər uzun bığ-saqqal saxlamaqla xəstə olmadıqlarını sübut edirdilər. Saçını itirənlərə pariklər təklif edilirdi. Yüksək təbəqədə sifilisli xəstələrin sayı daha çox olduğuna görə bu parik tezliklə dəbin atributuna çevrildi.\nDonjuanlığı ilə ad çıxarmış Henrix Navarskinin məşuqəsi Qabriel de Estreyə yazdığı məktub indiyədək lətifə kimi dillərdən düşmür: "Əzizim, yuyunma, mən üç həftəyə gəlirəm".\nBirə şəhərin merini seçirmiş\nBircə birələrlə heç nə bacarmırdı. Müxtəlif quruluşlu qaşıyan çubuqlar, birətutan boyunbağılar, saç sancaqları əmələ gəlmişdi. Saraylarda isə xüsusi paj nahar vaxtı kralın birələrini tutmaqla məşğul idi. İmkanlı qadınlar bədənində "zoopark" daşımamaq üçün ipək alt paltarı geyməyə başladı. Həqiqətən də birələr ipək parçaya yapışa bilmirdi. Köçəri küçə musiqiçiləri, trubadurlar bədənlərindən birələri tutub gizlincə sevdikləri qadının canına salırdı ki, heç olmasa bu cür qanları qatışsın. Rəngli boya ilə çəkilmiş rəsmlərdəki çarpayı üstündəki bəzəkli talvar və təxti-rəvanın da işi tavandan tökülən həşəratların qarşısını almaq idi. O vaxtlar dəbə minmiş qırmızı taxta mebelin müsbət cəhəti o idi ki, üstündə öldürülmüş taxtabitinin qırmızı qanı gözə girmirdi. Meymunlarda olduğu kimi yanındakının üstündəki birələri axtarmaq rəğbət göstərməyin bir yolu idi.\nOrta əsrlərdə birə İsveçin Qurdenburq şəhərində mer seçkilərində də iştirak edib. O vaxtlar yüksək mənsəbə yalnız iri saqqalı olan namizədlər layiq görülə bilərdi. Namizədlər masa arxasında oturub saqqallarını ortaya qoydu. Bir nəfər masanın tən ortasına bit buraxdı. Həşəratın bəyəndiyi saqqal sahibi mer elan edildi.\nAvropanın yarısı qırıldı\nGigiyena məsələlərinə diqqətsizlik Avropaya baha başa gəldi. 14-cü əsrin taun epidemiyası zamanı Fransa əhalisinin üçdə birini, İngiltərə və İtaliya isə yarısını itirdi. Cəmilikdə bu, 25 milyon əhali demək idi. Avropaya səfər etmiş şərq səyyahları da öz təəssüratlarını gizləmirlər. "Maarifçi" Avropaya gəlmiş fars səyyahının yazılarında oxuyuruq ki, Fransanın monarxı onu sarayına dəvət edir. Amma sabahısı gün bütün fars nümayəndələri "təxirə salınmaz dövlət işlərini" bəhanə edib tez-tələsik çıxıb gedir. Çünki gecə səfir həşəratlardan zığ vuran döşəyə görə gözünü yuma bilməmişdi. Bir gün sarayda qalmış farslar üstündəki və saray həyətində dayanmış arabadakı bütün paltarlarını yandırıb bədənlərindəki bütün tükləri qırxmalı olmuşdu.\nOna görə də Hindistandan gələn ədvalar, xoş qoxulu şamlar, meyvə və çiçəklərdən çəkilmiş yağların qiyməti çox yüksək idi. Həm də Hindistandan gətirilmiş istiot qızıl qiymətinə satılırdı. Çünki zərərvericiləri və bəzi virus, bakteriyaları öldürə bilirdi.\nTəmizlik məsələsində Avropa Napoleona borcludur\nMaraqlısı odur ki, 17-18-ci əsrlərdə adamlar daha sivil olduqda da murdar qoxular çəkilmədi. Əyanlar başlarında o qədər mürəkkəb saç düzümü gəzdirirdi ki, onu hər gün söküb düzəltmək, geyinib soyunmaq çox çətin idi. Ona görə də saray xanımlarının başında birə, taxtabiti, hətta siçanlar da yuva salırdı. Saçın içində ucu biz sancaq olurdu ki, tərpənən kimi yazıq siçanın böyrünə batırıb onu lazımi anda hərəkətsizləşdirmək olsun. Saçını açıb daramağı, paltarını dəyişib yüngülləşməyi etməyən adamlardan çimməyi gözləmək lap yersizdi. Əslində Avropa təmizlik məsələsində Napoleona borcludur. Sərkərdə yeni imperiya quraraq cəmiyyəti lazımsız parik və paltarlardan azad elədi. Yeni geyim üslubu Roma xanımlarının sadə geyiminə bənzədiyi üçün indi ən dəbli xanımlar soyunub üstündəki artıqlıqları ataraq çimməyə getdi.\nBiz Avropanı Dümanın tarixi romanlarının ruhunda görürük və o zamanlar yaşamadığımıza heyfslənirik. Həqiqət daha bəsit imiş. Bu, iyli, qoxulu, murdar həqiqəti Luvrda asılan dəyəri milyonlarla ölçülən kətan lövhələrdən əvvəl öyrənmək lazımdır.


azfreespeech Çingiz Abdullayev Viktor Yanukovimdən yazdığı kitabın tarixşəsi haqda – azfreespeech\nÇingiz Abdullayev Viktor Yanukovimdən yazdığı kitabın tarixşəsi haqda\nUkraynanın yeni dövlət başçısı Viktor Yanukoviçi yaxından tanıyan, 2004-cü ilin axırından 2005-ci ilin əvvəlinədək çəkən qalmaqallı prezident seçkisi ərəfəsində onun haqda “Pravo na leqendu” (Əfsanə hüququ) adlı əsər qələmə almış azərbaycanlı yazıçı Çingiz Abdullayev “Media forum” saytına müsahibə verib.\n– Çingiz müəllim, necə oldu ki, Yanukoviç haqqında kitab yazası oldunuz?\n– Donetsk vilayətinin rəhbərliyi məndən xahiş etdi. Heç vaxt sifarişlə kitab yazmamışam. Lakin bu insanın tərcümeyi-halına baxdım, xoşuma gəldi, gördüm ki, əsl kişidir. Ona görə yazdım. Rumıniyada olanda Ukraynanın deputatları mənə dedilər ki, seçkidə o kitabı paylayırdıq.\n– Necə oldu ki, sizə bu kitabı yazmağı təklif elədilər? Hansısa vasitəçi ilə sizə çıxdılar, yoxsa?..\n– Axı mənim çox məşhur kitablarım var. Hətta Ukraynadan gələnlər deyirlər ki, əsərlərimi dərsliklərə də salıblar. Bunu Ukraynada olan kimdənsə soruşa bilərsiniz. Mən danışanda belə çıxır ki, özümü tərifləyirəm.\nAzərbaycanlı olaraq deyirəm ki, Rusiyada, Ukraynada yazıçı tapmayıb Bakıya xahişə gəlmək ən böyük fəxrdir. Təvazökarlıqdan uzaq olsa da, deyim ki, Ukraynadan və yaxud Qazaxıstandan istənilən şəxsdən soruşsanız ki, ən tanınmış yazıçı kimdir, görün sizə kimin adını deyəcəklər. Mən bunu özümü tərifləmək üçün demirəm.\nOnlar mənim qaşıma-gözümə vurulub kitab yazmağımı istəməyiblər. Yəqin ki, araşdırıblar, seçiblər və mənə müraciət etmək qərarına gəliblər. Müxtəlif vasitələrlə məni tapmaları, Bakıya gəlmələri, iki ay müddətində məni bu işə razı salmaları uzun söhbətdir. Həmin iki ayda materiallarla tanış oldum, götür-qoy etdim. Elə o vaxt da dedim ki, Yanukoviç mütləq gec-tez Ukraynanın prezidenti olacaq. Elə də oldu…\n– Kitab satışa çıxarıldımı?\n– Kitabın bütün tirajını ukraynalılar aldı. Birinci dəfə satış olmayıb. Sonradan başqa nəşriyyatlar kitabı satışa buraxıblar. İlk tirajı paylamaq üçün buraxmışdılar və bütünlüklə payladılar. Amma yenə də çap olunur və satılır.\n– Nə qədər qonorar aldınız? Sirr deyilsə…\n– Mənə müraciət olunanda bildirdilər ki, hansı şərti istəyirsən qoy. Mən də bildirdim ki, pula qaçan insan əsl yazıçı ola bilməz, o biznesmendir. Onlardan sadəcə işimin əvəzi qədər qonorar istədim. Düzdür, qonorardan əlavə mənə vertolyot və ya buna bənzər başqa hədiyyə də təklif etdilər. Lakin belə şeylər mənə gülməli gəlir.\n– Verdikləri qonorar vertolyotun dəyəri qədər varıydı?\n– Təbii ki, yox.\n– Kitab yazılan müddətdə və ya sonra Yanukoviçlə görüşdünüzmü?\n– Bəli, kitab yazılan dövrdə iki görüşümüz oldu. Onun ətrafındakıların əksəriyyətini şəxsən tanıyıram.\n– Yanukoviçin tərcümeyi-halında diqqətinizi cəlb edən nə vardı? Yəni o, kitab qəhrəmanı olacaq birisidirmi, yoxsa sadəcə qonorar üçün ondan qəhrəman düzəltməli oldunuz?\n– Xeyr, o doğrudan da qəhrəmandır. Həyatı çox maraqlıdır. Bu şəxs anasız böyüyüb. Atası onu çox çətinliklə saxlayıb, məktəbdə oxumağı belə çətinliklə başa gəlib. İki dəfə həbsə düşüb. Koloniyada oğrular ona ölüm cəzası kəsiblər. Bu cür çətin şəraitdə sağ qalıb, oradan çıxdıqdan sonra təzədən oxuyub, akademik olub, baş nazir kürsüsünə oturub, indi də prezident oldu. Bu adam haqqında kino çəksələr camaat görər ki, Yanukoviçin həyatı əfsanəyə bənzəyir. İnsanın inanmağı belə gəlmir ki, bu cür zülmlə böyüyən, iki dəfə türmədə yatan bir insan gəlib Avropanın ən böyük dövlətinin prezidenti seçilib. Görün bu necə insandır, hansı qüvvəsi var, necə kişiliyi var ki, bunu bacarıb. Bu baxımdan mən fəxr edirəm ki, belə adam haqqında kitab yazmışam və bu adam gəlib Ukraynanın prezidenti olub.\n– Yazmadan öncə hansısa tərəddüdləriniz vardımı?\n– Hamı bilir ki, mən onun mövqeyi ilə razı olmasaydım, vertolyot yox, yüz vertolyot bağışlasaydılar, ömrümdə o kitabı yazmazdım. Mənim onun həyatından, özünü bir insan kimi aparmağından, mövqeyindən, müsəlmanlara, azərbaycanlılara yanaşmasından çox xoşum gəldi ki, yazdım. Əks halda yazmazdım. Mən Azərbaycanın düşməni olan bir adamdan necə kitab yaza bilərəm axı? Yazmaram. Bu adam Azərbaycanın dostudur. Elə ən yaxın dostu da müsəlman, tatar Renat Əhmədovdur.\nHesab edirəm ki, Ukrayna xalqı çox gözəl seçim edib. Düzdür, bizim bəzi vətənpərvərlər deyirdilər ki, Timoşenkoya səs vermək lazımdır. Başqa söz demək istəmirəm, amma bunu deyənlərin vicdanı olsun. Timoşenkonun qanında bir qram da ukraynalı qanı yoxdur. Mən daha çox ukraynalıyam, nəinki Timoşenko.\n– Prezident seçildikdən sonra Yanukoviçi təbrik etmisinizmi?\n– Təbrik etmişəm. Doğrudan da sevinirəm ki, bu adam seçilib.\n– Yanukoviç sizi vəzifəyə dəvət eləsə, gedərsiniz?\n– Mən azərbaycanlıyam. Getməyinə gedib qalaram, yaşayaram e, amma mən Azərbaycan vətəndaşlığını heç vaxt dəyişmərəm.\n– Sizcə, Ukrayna xalqı Yanukoviçi demokrat prezident kimi görə biləcəkmi?\n– Bilirsiz, siz gəlin Avropa demokratiyası ilə müqayisə etməyin. Avropa demokratiyası bizim demokratiyalara oxşamır. Əsas məsələ odur ki, onu xalq seçib. Özü də iki dəfə. Görün, Yanukoviç necə müdrik adamdır ki, 2004-2005-cü illərdə baş verənlərə razı oldu. Əslində o vaxt razı olmasaydı, bəlkə də Ukraynada vətəndaş müharibəsi düşəcəkdi. Bu baxımdan Yanukoviç qəhrəmandır…\nO vaxt amerikalılar, avropalılar yalandan demişdilər ki, Yuşşenko demokratdır, Yanukoviç isə anti-demokratdır, onu dəstəkləmək olmaz. Amma indi başa düşdülər ki, yanılıblar. Mən bunu o vaxt başa düşmüşdüm, onlar indi başa düşürlər. Anlayıblar ki, keçən dəfə düz eləməyiblər. Görün, onların dəstəklədiyi adamlar beş ildə ölkəni nə vəziyyətə salıblar? Demokratiya sözü ilə alver edirlər. Bizdə də olub demokratiya dedikləri, görmüşük. Mən heç kəsi pisləmək istəmirəm, amma görmüşük axı, ay qurban olum. Demokratiya bu deyil. Demokratiya azadlıq deməkdir. O adam ki gəlib deyir mən ağıllıyam, siz axmaqsız, o adam demokrat deyil. Yuşşenko gəlib faşistlər tərəfdə döyüşmüş Banderanı qəhrəman elan elədi. Mənim iki əmim İkinci Dünya müharibəsində həlak olub. Mən Yuşşenkonu necə dəstəkləyə bilərdim?\n– Sizə elə gəlmirmi ki, məhz Yuşşenkonun yaratdığı demokratiyanın hesabına Yanukoviç prezident ola bildi?\n– Bilirsiz, təəssüflər olsun ki, siz bunu yazmırsız, demirsiz – Azərbaycanda idmanda, mədəniyyətdə kimsə irəli çıxanda, qalib gələndə prezidenti sevməyənlər buna sevinmirlər. Əksinə, başlayırlar ki, niyə biz udmuşuq, pul verilib, filan… Bizdə faşistlərlə birlikdə vuruşan müsavatçıları dəstəkləyirlər. Ay vicdansızlar, bunlar Stalinə qarşı vuruşurdular, azərbaycanlıları öldürürdülər. Mən sizdən soruşuram, ermənilər gəlib Gəncəni yandırsa, siz onu da dəstəkləyəcəksiniz? Bu demokratdır, nə olar deyəcəksiniz?\nAdamın bir az insafı olmalıdır. Demokratiya, demokratiya deməklə olmur ey. Demokratiya Stepan Banderanı milli qəhrəman eləməkdir? Mən fəxrlə deyirəm ki, heç vaxt Yuşşenkonu dəstəkləməmişəm. Yanukoviç də bunun əleyhinə çıxıb və yüz faiz düz eləyib. Mən gedib Yuşşenkoya, Timoşenkoya səs verən azərbaycanlıların yerinə utanıram. Ona görə yox ki, Timoşenko yarıerməniydi. Ona görə ki, Ukraynanın azadlığı uğrunda qanını verən azərbaycanlılar olub. Faşistə demokrat demək olar? Hər adama demokrat demək olmaz ey, bir az bundan çəkinin.\n– Yanukoviçə demokrat demək olarmı?\n– İndi siz məndən Nazarbayevi, İslam Kərimovu da soruşacaqsınız. Bilirsiz, hər millətin öz yolu, öz tarixi, öz keçmişi olur. Ona görə gəlin bir az hörmətlə yanaşaq. Əgər iki dəfə dalbadal bu adamı seçiblərsə, görünür, xalq onu istəyir də. Gəlin xalqın mövqeyinə hörmətlə yanaşaq. Neçə faiz demokratdır deyə bilmərəm, amma onu xalq seçib, ona görə hörmət eləmək lazımdır.


Türkiyə İraq Kürdüstanından neftin tranzitini dayandira bilər – Analitik informasiya portalı\n25.09.2017 14:31 26.10.2020 14:30 Yenises.ru\t0 Şərh\nTürkiyənin baş naziri Binalı Yıldırım müstəqillik referendumunun keçirilməsi ilə əlaqədar İraq Kürdüstanından neftin tranzitinin dayandırılacağını istisna etmir. Bu haqda NTV-nin məlumatında deylilir.\nReferendum əleyhinə qəti şəkildə Bağdad, Suriya, İran və Türkiyə çıxış edirlər. Türkiyə bu ərəfələrdə İraq Kürdüstanı sərhədldində hərbi təlimlərə başlaıyıb.\nXatırladaq ki, kürdlər Suriya, Türkiyə, İraq, İran ərazilərində yaşayırlar və indiyə kimi müstəqil ölkələri yoxdur.\nBundan əvvəl suriya kürdləri terrorçulardan təmizlənmiş ərazilərdə özlərinin muxratiyyətlərini yaradacaqlarını bəyan etmişdilər.\n← Kürdlər müstəqil dövlət yolundamı?-Referendum başladı\nİraq parlamenti Kərkükə qoşun yeritməyi xahiş edir →\n26.03.2018 23:29 26.10.2020 14:30 Yenises.ru\t0


İlin ilk uşağı Qubada dünyaya gəldi - Azinforum.az İnformasiya Portalı\nAna səhifə / Media / İlin ilk uşağı Qubada dünyaya gəldi\nİlin ilk uşağı Qubada dünyaya gəldi\n2017-ci ildə Quba rayonunda ilk körpə dünyaya gəlib.\nQuba Perinatal Mərkəzindən “Report”-a verilən məlumata görə, 00:03 radələrində anadan olmuş ilk körpə Quba şəhəri, Memar Əcəmi, ev 32 ünvanında yaşayan Hüseynovların ailəsinə sevinc bəxş edib. Atası Hüseynov Azər İsmət oğlu, anası isə Hüseynova Aynur Elman qızıdır. Anadan olmuş uşaq qızdır, o, sağlamdır.\nÖncəki Bazardan kartof aldı, içərisi qırmızı rəngdə çıxdı – VİDEO\nNövbəti Təhsil eksperti Yaqub Mahmudovu sərt tənqid etdi


"Eurovision" təmsilçilərimizin » AFN.az - Xəbər Portalı\n"Eurovision" təmsilçilərimizin Dianadan gözləntiləri\n22:33 / 05.12.2016 712\nXəbər verdiyimiz kimi 2017-ci ildə Azərbayacanı Ukraynada keçiriləcək “Eurovision” mahnı müsabiqəsində Diana Hacıyeva təmsil edəcək. Bundan öncəki müsabiqələrdə ölkəmizi təmsil edən Dilarə Kazımova və Eldar Qasımov Diana Hacıyeva ilə bağlı fikirlərini bölüşüblər.\n“Eurovision-2014”də Azərbaycanı təmsil edən Dilarə Kazımova AzVision.az-a bildirib ki, Diana Hacıyeva onun ən yaxın rəfiqəsidir.\n“Diana çox istedadlı qızdır. Neçənci yeri tutacağını indidən deyə bilmərəm. Çünki nəticələri əvvəlcədən bilmək olmur. Buna 100% əminəm ki, Diana bizi layiqincə təmsil edəcək. Həm gözəl musiqiçi, həm də maraqlı qızdır. İnanıram ki, onun ifası hamının xoşuna gələcək”.\n“Eurovision-2011” Mahnı Müsabiqəsinin qalibi Eldar Qasımov Dianaya böyük ümidlər bəslədiyini deyib. “2010-cu ildə Diana Azərbayacanı təmsil etmək üçün seçim turlarına qatılmışdı. Elə oldu ki, Diana turu keçə bilmədi. Səhv etmirəmsə, Diana Səmranın bek-vokalı idi. Diananın musiqiyə öz baxışı var. Əgər öz rəngini musiqiyə, bəsətəyə qatsa, gözəl nəticələr olacaq. Onun hansı yeri tutması əhvalından və çıxışından aslı olacaq. Nəzərə alaq ki, bu, imtahan və bir sınaqdır”.\nAygünün qızı “Eurovision”a gedir?\n"Eurovision" təmsilçimizin adı bu gün dəqiqləşəcək\n“Eurovision” təmsilçimiz bəlli oldu: Elnur Hüseynov-VİDEO\n“Eurovision-2016”da Rusiyanı Sergey Lazarev təmsil edəcək


"Gözəllik və qüsursuzluq ikonası" sayılırdı, amma... Xalq.biz\n“Gözəllik və qüsursuzluq ikonası” sayılırdı, amma…\nTagged: amma, gözəllik, ikonası, qüsursuzluq, sayılırdı, və\n“Gözəllik və qüsursuzluq ikonası” sayılan 39 yaşlı Britaniya hersoginyası Keyt Middltonun ayağındakı qüsuru ortaya çıxıb.\nAxşam.az Türkiyə mətbuatına istinadən xəbər verir ki, şahzadə həyat yoldaşı Uilyamla Hindistan səfərində olan Keyt “Gandhi Smiriti” muzeyində adətlərə uyğun olaraq ayaqqabısını çıxarıb. Hersoginyanın ayaqlarının şiş və sümüklərinin deformasiya olması diqqətdən qaçmayıb.\nHəkimlər bunun səbəbini daim hündürdaban ayaqqabı geyinməsiylə bağlı olduğunu bildiriblər.\nPrevious Post: BMT: Dünyada hər 11 dəqiqədə bir qadın ailə üzvü tərəfindən qətlə yetirilir\nNext Post: Türkiyədə xüsusilə təhlükəli terrorçular zərərsizləşdirilib


2016-cı ilin 19-23 oktyabr tarixində keçiriləcək Frankfurt Beynəlxalq Kitab Sərgisində Azərbaycan təmsil olunacaq.\nÖlkəmizin, onun zəngin mədəniyyətini, inkişaf edən nəşriyyat-poliqrafiya sahəsini, kitab sənətinin təmsil və təbliğ olunması məqsədilə Azərbaycan Respublikasının Mədəniyyət və Turizm Nazirliyinin əməkdaşlarından və yerli nəşriyyat nümayəndələrindən ibarət nümayəndə heyəti Almaniya Federativ Respublikasının Frankfurt-Mayn şəhərinə səfər edəcəkdir.\nBeynəlxalq kitab sərgiləri sırasında Frankfurt Kitab Sərgisi özünün nüfuzu, iştirakçı və ziyarətçilərin sayının çoxluğu, dünyanın müxtəlif kitab mədəniyyətlərinin görüşü baxımından əlamətdardır. Hər il təşkil olunan bu sərgiyə dünyanın əksər ölkələrindən iştirakçılar gəlir.\nCari ildə 56 kv.m. sahədə, Qız Qalası və Qala divarları dizaynı ilə hazırlanmış xüsusi stendlə təmsil olunacağımız sərgidə ümummilli lider Heydər Əliyevin, cənab Prezident İlham Əliyevin həyat və fəaliyyətini əks etdirən kitablar, dövlətçiliyimizə, tariximizə, mədəniyyətimizə və ölkəmizin turizm potensialına dair nəşrlər ziyarətçilərin diqqətinə təqdim ediləcəkdir.\nHəmçinin 22 oktyabr 2016-cı il tarixində Azərbaycan Respublikasının Prezidentinin müvafiq Sərəncamına əsasən, cari ilin “Multukulturalizm ili” elan edilməsi ilə bağlı tədbirin keçirilməsi nəzərdə tutulur.


Benzin üsyanda milli oyanış sədaları: “Azərbaycan talandı, Millət, oyan, amandı!” » Ovqat.com\nBenzin üsyanda milli oyanış sədaları: “Azərbaycan talandı, Millət, oyan, amandı!”\nİranda benzin bahalaşması ilə bağlı başlayan aksiyalar tədricən milli azadlıq hərəkatına çevrilməkdədir.\nOvqat.com xəbər verir ki, əsasən türklərin, kürdlərin və ərəblərin əksəriyyət təşkil etdiyi bölgələrdə bu tendensiya daha qabarıq görünür.\nMilli oyanışın ən aktiv qeydə alındığı bölgə bir zamanlar Ərəbistan ostanlığı adlanan, daha sonra "etnik ayrılığa səbəb ola bilər" bəhanəsilə dəyişdirilən əl-Əhvaz vilayətidir. Təxminlərə görə, 3-4 milyon ərəbin yaşadığı bu bölgənin aktivliyi isə təsadüfi deyil. Bildirilir ki, İran neft ehtiyatının 80%-dən çoxuna sahib olan bu bölgənin insanları özlərinin daha çox istismara məruz qaldıqlarına inanırlar.\nÜstəlik, bu ayın 10-da İran prezidenti Həsən Ruhani Əhvazda yeni neft yatağı kəşf etdiklərini rəsmən bəyanladı. 55 milyard barel ehtiyata sahib olan bu yataq bölgənin neft potensialını daha da artırdı. İndiyədək Əhvaz bölgəsinin neft resurslarının ümumi həcmi 65 milyard barel olaraq bilinir və İran neft ehtiyatının 80%-ə yaxınını təşkil edirdi. Yeni kəşf edilən və Xuzistan əyalətinin Bostan nahiyəsindən Ümidiyyə şəhərinə qədər uzanan 2.400 kvadrat km-lik sahəni əhatə edən yeni yataq əl-Əhvazın iqtisadi potensialını daha da artırır və bölgə insanını müstəqilliyə həvəsləndirir.\nDigər tərəfdən, məskunlaşdıqları torpaqların təbii sərvətləri İran ərəblərinə dərd-bəladan başqa heç nə gətirmir. Bölgədəki neft quyularında və müəssisələrində əsasən farslar işləyirlər. Dolayısıyla təbii sərvətlərinin qaymağını mərkəzi hakimiyyət yediyi kimi, işçilərə çatan qəpik-quruşu da farslar qazanır.\nƏn pisi isə odur ki, neft quyularının istismarı nəticəsində bölgənin minbit torpaq sahələri də tamamilə sıradan çıxıb. Məlumata görə, əl-Əhvaz bölgəsində ən azı 1 milyon hektar ərazi səhralaşıb. Artıq neçə ildir ki, Şəttül-ərəb kimi İranın su ehtiyatının 40%-nə sahib bölgədə qum fırtınaları qopur və insanların nəfəs almasını belə çətinləşdirir. Halbuki, bu ərazilər bir zamanlar İranın şəkər qamışı, xurma və s. kənd təsərrüfatının əsas vətəni sayılırdı. İndisə torpağın altındakı sərvətlərdən heç nə qazana bilməyən İran ərəbləri torpağın üstünü də becərmək imkanlarını itirirlər.\nŞəttül-ərəbin su ehtiyatları açılmış kanallarla farsların yaşadığı bölgələrə daşınır. Bu da azmış kimi, Türkiyə və İraqda inşa olunan böyük su anbarları da Şəttül-ərəbin su səviyyəsinin xeyli aşağı düşməsinə səbəb olub. Başqa sözlə desək, neft hasilatı nəticəsində torpağından, bunun nəticəsi olaraq qopan qum fırtınaları səbəbindən təmiz havadan məhrum olan əhzablılar getdikcə sularını da itirirlər. Bu da bölgədə ciddi narahatlıqlar yaradır.\nBenzin böhranı çıxmamışdan bir neçə gün əvvəl İran ərəblərinin milli hayqırışlarının səsi olan 29 yaşlı şair Həsən Heydərinin müəmmalı ölümü də əl-Əhzabda molla rejiminə qarşı ciddi nifrətə səbəb olub. Ötən il yazdığı inqilabi şeirlərdən sonra həbs edilən Həsən Heydəri ölümündən az əvvəl azadlığa buraxılsa da, həbsxanadan sağlamlığını itirərək çıxmışdı. Noyabrın 10-da səhhəti kəskin pisləşən şair xəstəxanaya aparılsa da, onu xilas etmək mümkün olmamışdı. Ayın 11-də öz milli şairlərini torpağa tapşıran İran ərəbləri zatən etiraz aksiyalarına benzin böhranından əvvəl başlamışdılar. Benizinin böhranı, sadəcə bu etiraz atəşinin üzərinə elə adına uyğun şəkildə benzin tökmək effekti verdi.\nƏhvazlıların fəallığının digər səbəbi körfəzdə yerləşən ərəb ölkələrinin təsiri altında qalmalarıdır. Bölgə gənclərinin hələ 2017-ci ildə Səudiyyə Ərəbistanı ilə İran komandaları arasında keçirilən futbol matçında açıq şəkildə qarşı tərəfi dəstəkləyən nümayişləri polis və təhlükəsizlik qüvvələri tərəfindən amansz şəkildə dağıdılmışdı. Bu isə bölgənin ərəb təsiri altında qalmasının ən bariz sübutudur.\nİranda öz müstəqilliyini tələb edən etnik qruplardan biri də kürdlərdir. II Dünya müharibəsindən sonra ölkənin Mahabad vilayətində qurulan eyniadlı dövlət kürdlərin ilk siyasi-inzibati təşkilatlanması idi ki, bu da İranı kürdçülük siyasi düşüncəsinin mərkəzinə çevrilməsinin ən başlıca dəlillərindən biridir. Hazırda Şimali İraqda hakimiyyətdə olan Barzani əşirətinin ana vətəni sayılan Mahabad və digər kürd bölgələri bu tarixi şüurlarını indiyədək qoruyur.\nÜstəlik, fars şovinizminin əsirinə çevrilən rəsmi Tehran Azərbaycan türklərini zəiflətmək üçün Urmu kimi bəzi bölgələrimizin kürdlərin əlinə keçməsinə şərait yaratmışdır. Bu da istər-istəməz kürdlərin siyasi aktivliyini artırmışdır. Nəticədə farsların Azərbaycan türklərinin taleyi üzərində oynadığı bu oyunlar indi öz başlarında çatlayır. Bir çox bölgələrdə keçirilən aksiyalarda səsləndirilən “Türk-kürd əl-ələ, qarşıdır zülmlərə” şüarlar da rəsmi Tehranın “parçala, hökm sür” siyasətinə açıq etirazların ifadəsidir.\nMəzhəbcə əksəriyyəti sünni olan kürdlərin şiəliyi özünün qalxanına çevirmiş fars şovinizmindən daha çox zərər gördüyü də şəksizdir. Fars şovinizminin öz siyasi hegomoniyasını qorumaq üçün iki qardaş xalq arasında etnik qarşıdurmalar yaratdığını dərk edən Qərbi Azərbaycan insanlarının rejimə qarşı birgə mübarizə şüurunu mənimsəməsi milli azadlıq hərəkatına inamı artırır. Bu gün Qərbi Azərbaycanla yanaşı, İranın bir çox əyalətlərində - Kirmanşahda, İlamda, Kürdüstanda da kürdlərin benzin üsyanına aktiv şəkildə qoşulması müşahidə olunur.\nBenzin üsyanına fəal şəkildə qoşulan millətlərdən biri də Azərbaycan türkləridir. İran rejiminin bir çox siyasi və mədəni haqlardan məhrum buraxdığı soydaşlarımızın aksiyalarda səsləndirkləri şüarlar onların arzu və hədəfləri barədə kifayət qədər məlumat verir. Youtube və digər video kanallarında seyr etdiyimiz görüntülərdə aksiyalarda səsləndirilən bu şuarlar əsasən belədir:\n* Azərbaycan işləsin, Livan, İraq dişləsin!\n* Azərbaycan işləsin, fars, erməni dişləsin!\n* Azərbaycan milləti, çəkəmməz bu zilləti.\n* Azərbaycan oyaqdı, millətinə dayaqdı.\n* Azərbaycan oyaqdı, kimliyinə dayaqdı.\n* Azərbaycan talandı, Millət, oyan, amandı!\n* Biz ölməyə hazırıq, Babəkin sərbazıyıq.\n* Azərbaycan əyilməz, türkün beli bükülməz\n* Azərbaycan müstəqil olmalıdır-olmalı.\n* Bizim düşmən burdadır, yalandır Amerika.\n* Nə sağçıyam, nə solçu, millətçiyəm, millətçi.\n* Təbriz, Zəncan, Ərdəbil, bu səs Urmudan gəlir.\n* Urmu bu gün oyaqdı, Təbrizinə dayaqdır.\nAna səhifəyə qayıt Baxış: 4 151 Tarix: 20-11-2019, 13:25\nİran yeni qaz yatağı kəşf etdi: 40 milyard dollarlıq “Allah payı”\nİran və Azərbaycan neft-qaz sahəsində əməkdaşlıq sazişi imzalayacaq –Həsən Ruhani


Məşhur ərəb milyarderi şəxsi təyyarəsi ilə Bakıya gəldi – FOTOLAR\n12 Yanvar 2015 18:12\nDubay nəhəngi “Khazar İslands” layihəsinə maraq göstərir.\n“Avesta Concern”in həyata keçirdiyi “Khazar İslands” layihəsinə nəhəng tikinti şirkətlərinin marağı günü-gündən artır.\nPublika.az-ın məlumatına görə, Dubayın iki ən böyük tikinti şirkətindən biri hesab olunan “DAMAC Properties” şirkətinin direktoru Hüsseyn Sacvaninin başçılıq etdiyi nümayəndə heyətinin Bakıya səfər etməsi də “Khazar İslands” layihəsinə artan marağa bariz nümunədir.\nŞəxsi təyyarəsi ilə Bakıya gələn “DAMAC Properties” şirkətinin prezidenti Hüsseyn Sacvani “Khazar İslands” layihəsinin həyata keçirildiyi ərazidə olub, “Avesta Concern” prezidenti Hacı İbrahim Nehrəmli ilə görüşüb.\n“DAMAC Properties” şirkətinin prezidenti Hüsseyn Sacvaniyə rəhbərlik etdiyi şirkət, onun həyata keçirdiyi layihələr və “Khazar İslands” haqqında geniş məlumat verən “Avesta Concern”in prezidenti Hacı İbrahim Nehrəmli əməkdaşlığa hazır olduqlarını da qonağın diqqətinə çatdırıb.\n“DAMAC Properties” şirkətinin prezidenti Hüsseyn Sacvani də öz növbəsində rəhbərlik etdiyi şirkət, onun yalnız Dubayda deyil, eyni zamanda Qətər, Səudiyyə Ərəbistanı, İraq, İordaniya, Livan və digər ölkələrdə həyata keçirdiyi layihələr haqqında məlumat verib.\nDubaylı iş adamı bildirib ki, bu günə kimi əsasən Yaxın Şərq ölkələrinə üstünlük versələr də, indi dünyanın başqa regionlarında da fəaliyyət göstərmək istəyirlər. Bu mənada “Khazar İslands” layihəsinin bir başlanğıc ola biləcəyinə, bu layihənin onların Azərbaycan və ümumiyyətlə Cənubi Qafqazda fəaliyyətə başlamalarına təkan verə biləcəyini qeyd edib.\n“Avesta Concern”in prezidenti Hacı İbrahim Nehrəmli “Khazar İslands” layihəsinə dünyanın nəhəng tikinti şirkətlərinin maraq göstərdiyini, bir neçə şirkətlə əməkdaşlığın təməlinin qoyulduğunu bildirib və “DAMAC Properties” şirkəti ilə də əməkdaşlığa hazır olduqlarını bəyan edib.\nDanışıqların sonunda əməkdaşlığın sürətləndirilməsi üçün qərar qəbul edilib.\nBildirilib ki, “DAMAC Properties” şirkətinin Azərbaycanda fəaliyyət göstərməsi Azərbaycan iqtisadiyyatına sərmayə qoyuluşuna marağı daha da artıra bilər.\nXatırladaq ki, “DAMAC Properties” şirkəti hazırda Səudiyyə Ərəbistanın ikinci ən böyük şəhəri və maliyyə paytaxtı hesab olunan Ciddədə “Versace Home”, Dubayda “DAMAC Maison Tower” və “DAMAC Towers by Paramount”, eləcə də “Akoya DAMAC” kimi nəhəng layihələr həyata keçirir.\nOnu da deyək ki, hazırda Hüsseyn Sacvaninin adı dünyanın ən varlı şəxsləri siyahısında yer alır. Onun 3 milyard dollar pulunun olduğu deyilir.


22 min nəfər sənəd verib\n6 İyun 2014 13:05\n9 illik bazadan orta ixtisas təhsili müəssisələrinə 22 min nəfər sənəd verib və onlardan 10 mini əvvəlki illərin məzunlarıdır.\nPublika.az-ın xəbərinə görə, Tələbə Qəbulu üzrə Dövlət Komissiyasının sədri Məleykə Abbaszadə bu gün keçirilən mətbuat konfransında deyib ki, ötən il isə 9 illik bazadan orta ixtisas məktəblərinə 40 mindən çox abituriyent ərizə verib.\nOnun sözlərinə görə, bu il qəbul qaydalarına edilən dəyişiklərə əsasən, 9 illik bazadan orta ixtisas təhsili müəsisələrinə qəbul imtahanı yalnız əvvəlki məzunları üçün keçiriləcək.\nM.Abbaszadə qeyd edib ki, əvvəlki illərin məzunları orta ixtisas təhsili müəssisələrinə qəbul olmaq üçün iyunun 29-da imtahanda iştirak edəcəklər:\n“Ona görə onlar iyunun 12-dək sənəd verməlidir. Həmin müddətdən sonra imtahanda iştirak etmək üçün sənəd vermək mümkün olmayacaq. Bu ilin məzunları isə yalnız buraxılış imtahanı verəcəklər və onun nəticələrinə əsasən orta ixtisas məktəblərinə qəbul olunacaqlar. Amma müsabiqədə iştirak etmək üçün bu ilin məzunları da elektron ərizə doldurmalıdır. Bu ilin məzunlarından isə yalnız 10-11 min nəfəri sənəd verib. Sənəd qəbulu prosesi mayın 12-dən başlayıb və iyunun 12-dək davam edəcək. Bu proses 1 ay davam edir. İyun 12-dən sonra orta ixtisas məktəblərinə sənəd vermək mümkün olmayacaq”.\nTQDK sədri əlavə edib ki, 9 illik bazadan müxtəlif texnikumlarda qabiliyyət imtahanı tələb olunur. Onun sözlərinə görə, bu il təsviri incəsənət sahələrinə sənəd verənlərin sayı 2 dəfə azalıb:\n“Belə ki, təsviri incəsənət üzrə ixtisaslara ötən il 2341 nəfər sənəd vermişdisə, bu il isə onların sayı 1279-dur. Həmin ixtisaslara bəlkə də maraq azalıb. Amma müəyyən valideynlər də fikirləşirlər ki, yalnız buraxılış imtahanı verəndən sonra onun nəticəsinə əsasən şagirdin təhsilini məktəbdə davam etdirməsi və ya orta ixtisas məktəbində təhsil alması ilə bağlı qərar verilə bilər. Onların bu qərarları sonradan gec olur və şagirdlər orta ixtisas məktəblərinə də qəbul ola bilmirlər”.


Sikkə ilə işləyən lolipop satış otağı konfet maşını\nBu maşının görünüşü mövzu olaraq konfetlə dizayn edilmişdir. Gözəl işıqlar, şirin cizgi filmi, parlaq rənglər.Uşaqlar çox sevirlər. Bu məhsul kiçik bir sərmayədir, sürətli gəlirdir, risk yoxdur, geniş bir çeşid üçün uyğun.\nsikkə ilə işləyən avtomatik pambıq konfet maşını\nİsti satış sikkəsi ilə idarə olunan oyunlar hava xokeyi oyun masası maşını\n1. Uşaqlar valideynlərlə oynayır, bəzi dostlar birlikdə oynayırlar, daha əyləncəlidir\n2. Fiber şüşədən hazırlanıb, çox möhkəm və davamlıdır\n3. Aşağı qiymət, yüksək gəlir!\n4. Maşın yüksək keyfiyyətli hissələri, istifadə üçün uzun ömür.\n5. Anakart davamlı işləyir\n6. Yüksək keyfiyyətli enerji təchizatı, sabit işləyir.\nSikkə ilə işləyən Arcade Musiqi Rəqsi Oyun Maşın\n1. Klassik rəqs oyunu, sadə və həyəcanlı oynayın\n2. 47lcd yüksək tərifli monitor sizə həyəcanlı Vizual Təcrübə verir\n3. Stereo səs sistemi qulaqlarınızı cəlb edir.\n4. Dəbli dizayn.rəngli işıqlandırma\nƏyləncə Euqipment Coin tərəfindən idarə olunan Musiqi Rəqsi Oyun Maşın\n1. Canlı və orijinal oyun, hamını cazibədar ecazkar musiqi.\n2. 55 düymlük HD LCD ekran sizə həyəcanlı vizual təcrübə qazandırır\n3. Moda görünüşü dizaynı, rəngli LED, gözəl və cəlbedici.\n4. Gözəl musiqi tonları, sərin pop musiqisi, moda səs istəkləri, asanlıqla sərin rəqqasə çevrildi, seçilənlər üçün çox mahnı.\n4. Stereo səs sistemi sizi daha real hiss edir.\n6. Sonrakı yüksəltməyə dəstək verin, ən son proqramı və yeni musiqini təqdim edin.\n7. Əyləncə mərkəzi, oyun mərkəzi, ticarət mərkəzi, park, istirahət mərkəzləri, tema parkı və s. Üçün kostyum.\nSikkə ilə işləyən musiqi rəqs oyun maşını video arcade oyunlar maşın\n1. 55 düymlük HD LCD ekran sizə həyəcanlı vizual təcrübə qazandırır\n2. Moda görünüşü dizaynı, rəngli LED, gözəl və cəlbedici.\n3. Gözəl musiqi tonları, sərin pop musiqisi, moda səs istəkləri, asanlıqla sərin rəqqasə çevrildi, seçilənlər üçün çox mahnı.\n5. Sonrakı yüksəltməyə dəstək verin, ən son proqramı və yeni musiqini təqdim edin.\n6. Əyləncə mərkəzi, oyun mərkəzi, ticarət mərkəzi, park, istirahət mərkəzləri, tema parkı və s. Üçün kostyum.\nCoin, 2 oyunçu üçün 32 düymlük pandora arcade oyun maşınını idarə etdi\n1. 3000-dən çox klassik oyun, maraqlı döyüş oyunu\n2. İkiqat oyunçular; dostlarla oynamaq, daha əyləncəli!\n3. Metal şassi, möhkəm və davamlıdır.\n4. Maşın yüksək keyfiyyətli hissələri.\n5. Yüksək qətnamə 32 düymlük HD LCD ekran ilə.\n6. Rəngarəng işığı ilə, çox cəlbedicidir\n7. Geniş tətbiq sahəsi. Aşağı qiymət, yüksək gəlir!


"MOTEL Hİİ SERVİS"\nOteldə 1 nəfərlik otaq 25, 2 nəfərlik 50, 3 nəfərlik otaq isə 65 manatdır. Lüks otağın qoyməti isə 110 manatdır. Qiymətlərə səhər yeməyi də daxildir.\nOtel 15 otaqdan ibarətdir. Onlardan 14-ü standart, 1-i lüks otaqdır. Oteldə bilyard otaği var. Bütün otaqlar internetlə təmin edilib.\nÜnvan: Şəki şəhər Salam Mümtaz küçəsi. Olimpiya İdman Kompileksinin yaxınlığında\nƏlaqə nömrəsi 055 467 93 95


İsveçrənin geniş tərkibli nümayəndə heyəti Azərbaycana səfər edəcək – KƏLBƏCƏRTV\nƏsasən fransızdilli kantonlardan ibarət Qərbi İsveçrənin aparıcı şirkətlərinin rəhbərlərindən ibarət geniş tərkibli heyət Azərbaycana səfər edəcək. Ölkəmizin İsveçrədəki səfirliyindən “İki sahil”ə daxil olan məlumata görə, oktyabr ayının 20-dən 22-dək davam edəcək səfər zamanı nümayəndə heyəti bir sıra rəsmi görüşlər keçirəcək, eləcə də Azərbaycan şirkətlərinin nümayəndələri ilə işgüzar danışıqlar aparacaq.\nNümayəndə heyətinin tərkibinə İsveçrənin enerji, infrastruktur , bank və səhiyyə sahələrində fəaliyyət göstərən şirkətlərin rəhbərləri daxildir. Səfər Azərbaycan və Isveçrə sahibkarları arasında yeni ticarət və işgüzar əlaqələrin qurulması məqsədi daşıyır. Səfər çərçivəsində həmçinin ölkəmizin həyata keçirdiyi irimiqyaslı enerji və infrastruktur layihələrində İsveçrə şirkətlərinin iştirakının dəstəklənməsi imkanlarının müzakirəsi planlaşdırılır.\nPrevious Yenilənmiş Azərbaycana yeni müxalifət lazımdır: radikal və dağıdıcı müxalifətdən qurtuluşun zamanı yetişib\nNext Prezident Rövşən Rzayevi qəbul edib – FOTO


Londonda 24 mərtəbəli binada yanğın: 12 ölü, 79 yaralı [Yenilənib] » LiVe.Az - Oxuyun ki, xəbəriniz olsun! Son xəbər\nLondonda 24 mərtəbəli binada yanğın: 12 ölü, 79 yaralı [Yenilənib]\nLondonda çoxmərtəbəli binada yerli vaxtla saat 01:15-də (Bakı vaxtilə 04.15) başlayan yanğın davam edir.\nAPA-nın xəbərinə görə, yanğınsöndürənlər külə dönən binada xeyli insanın öldüyünü bildiriblər. Şəhərin Təcili Tibbi yardım Xidməti indiyədək 50 nəfərin xəstəxanalara çatdırıldığını açıqlasa da, ölənlərin sayı ilə bağlı heç bir məlumat verilməyib.\nİngiltərə paytaxtında 27 mərtəbəli binada baş verən yanğını söndürmək mümkün olmayıb.\nAPA-nın xəbərinə görə, yerli mətbuat binanın hər an çökə biləcəyi barədə məlumatlar yayır. 150 mənzilli binanın sakinlərindən içəridə qalanların olduğu, onlardan bəzilərinin özlərini binadan atdıqları bildirilir. Məlumata görə, artıq 1 nəfərin ölüb, 30 nəfər müxtəlif xəsarətlərlə xəstəxanaya çatdırılıb.\nLondonda 27 mərtəbəli binada yanğın baş verib.\nAPA-nın xarici KİV-ə istinadən verdiyi xəbərə görə, ikinci mərtəbədə başlayan yanğın miqyası qısa müddətə genişlənib və bütün binanı əhatə edib.\nYerli vaxtla saat 01:15-də başlayan yanğın səbəbi bilinmir. Hadisə yerinə xeyli polis, onlarla yanğınsöndürən maşın və 200 yanğınsöndürən cəlb olunub. Hazırda alovun qarşısının alınması istiqamətində tədbirlər görülür.\nHələlik içəridə insanların olub-olmadığı məlum deyil. Hadisə şahidləri içəridən insan səsləri gəldiyini bildirsələr də, hələlik heç bir rəsmi açıqlama verilməyib. Agentliklər 30 nəfərin xəstəxanaya yerləşdirildiyi barədə məlumat yayıb.


Ana səhifə » Telefonlar » Smartfonlar\nBir çoxumuz üçün bir smartfon gündəlik həyatda əvəzolunmaz bir vasitəyə çevrilmişdir. Tez-tez smartfonlarımız səhər axtardığımız ilk şeydir. Ancaq sonda hər bir smartfonun dəyişdirilməsi lazımdır. Bəlkə də mövcud biri köhnəlib, ya da daha böyük bir ekran istəyirik, ya da ola bilər ki, telefon sadəcə imtina edib öldü. Səbəbi nə olursa olsun, yeni bir şey axtarmaq vaxtı gəldi. Sonrakı iki il və ya daha çox müddətdə o, bizim daimi yoldaşımız olacaqsa, onda düzgün seçim etməliyik.\nSmartfon Xiaomi Redmi Note 8 / 64 GB / (Black)\nОсновное Производитель товара Xiaomi Тип сотового телефона Смартфон Стандарты связи GSM 3G 4G (LTE) CDMA Операционная система ..\n1-dən 20-ə qədər göstərilir. Cəmi: 1219 məhsul (61 səhifə)


2017-ci ilin heyrətamiz ziyafət libasları - FOTO\nxəbər toplayıcısı » Bu maraqlıdır » 2017-ci ilin heyrətamiz ziyafət libasları - FOTO\n2017-ci ilin heyrətamiz ziyafət libasları - FOTO\nModa tarixinin hər bir dövründə məşhurlar arasında aktual olan modeli var. Müasir moda tarixi hər şey 20-ci illərin ortalarında başlanır: Koko Şanel qara don geyinməklə sadəcə sevgilisi Boyu Kaypelə yas saxlamır, həm də dəbə inqilabi yenilik gətirir. 30-cu illərdə Böyük Madmazelin əsas rəqibi qeyri-adi Elza Skiaperelli və onun dəbli sürrealizmi olur, amma 40 və 50-ci illər "new look" (yeni obraz) bayrağı altında keçirilir.\n60-cı illərdə təmtəraqlı balları maestro Diorun tələbəsi olan İv Sen Loranın qısa trapez paltarla idarə edir. 70-ci illərdə onları amerikalı dizayner Diana Fon Fyustenberqin yaradıcısı olduğu və dəbə gətirdiyi xalat donlar əvəzləyir. 80-cı illərdə artıq qabarıq yubkalar zirvələri fəth edir, 90-cı illərdə isə demək olar ki, bütün dövrlərin tendensiyaları qarşımıza çıxır.\nMilli.Az xəbər verir ki, həmin dövr moda bir növ "maraq dərnəklərinə" oxşayırdı: kiməsə Aleksandr Makkuinin və Mark Ceykobsun qranj üslubu, kiməsə Canini Versaçe və Coon Qolyanonun təmtəraqlı geyimləri xoş gəlirdi. Yeni minilliyin əvvəlində indiki dövrün əksi olan "çılpaq" paltarlar dəbə minir.\n"Çılpaq" geyimlər artıq neçə ildir ki, Hollivud gözəllərinin seçimləri arasında üstünlük təşkil edir. 2017-ci ildə də cəsarətli ulduzlar arasında transparan paltar geyinən az olmadı. Hətta əkiz anası olmağa hazırlaşan Beyons da hamilə halda daşlarla bəzədilmiş transparan paltarda səhnəyə çıxaraq çoxlarında heyrət doğurmuşdu.\nQeyd etmək laızmdır ki, belə paltar sözün bütün mənalarında incədir: bircə səhv addım və onun sahibi dərhal ən zövqsüz ulduzlar siyahına daxil olacaq.\nBiz 2017-ci ilin bitməsi münasibətilə modapərəstlər üçün ən yaddaqalan "çılpaq" paltarları seçmişik. Daş-qaşla işlənmiş transparan libasların əsas pərəstişkarları arasında model Bella Hadid, Kendal Jenner, Haydi Klum, İrina Şeyk, Beyons, hətta Hülya Avşar və Seda Sayan kimi ulduzları göstərmək olar. (publika.az)


Azərbaycan İlahiyyat İnstitutunun birinci kurs tələbələri ilə onlayn görüş - AZƏRTAC – Azərbaycan Dövlət İnformasiya Agentliyi\nBu barədə AZƏRTAC-a Aİİ-dən məlumat verilib. Bildirilib ki, rektor tələbələri 44 günlük Vətən müharibəsində Müzəffər Ali Baş Komandan İlham Əliyevin rəhbərliyi ilə qazandığımız Böyük Qələbə münasibətilə təbrik edib. Rektor bu qələbənin şəhidlərimizin və qazilərimizin qanı-canı bahasına əldə edildiyini vurğulayıb, müqəddəs Qurani-Kərimin “Bəqərə” surəsinin 154-cü ayəsinə diqqət çəkib.\nSonra Aİİ rəhbəri koronavirus pandemiyasından danışaraq bildirib ki, Qarabağda ön cəbhədə görünən düşmənlə mübarizə apardıq, amma görünməyən düşmənlə mübarizəmiz davam edir. Rektor tələbələri pandemiya dövründə qaydalara riayət etməyə çağırıb.\nA.Şirinov Azərbaycan İlahiyyat İnstitutunda müəllim-tələbə münasibətlərindən də bəhs edib: “Təkcə müəllimlər deyil, digər əməkdaşlarımız da tələbələrlə ünsiyyət qurur, onların problemləri ilə maraqlanırlar”. İslamşünaslıq və dinşünaslıq ixtisasları üzrə yetişəcək tələbələrə tövsiyələrini verən rektor onlara dərslərə ciddi yanaşmağı, distant təhsildən yararlanmağı tövsiyə edib. O, daha sonra tədris olunan xarici dillər barədə ətraflı məlumat verib.\nGörüş tələbələrin sual-cavabı ilə davam edib.\nAZERTAG.AZ :Azərbaycan İlahiyyat İnstitutunun birinci kurs tələbələri ilə onlayn görüş\nVideokonfrans: Azərbaycan milli mətbuatı XIX-XX əsrlərdə


Ramil Hüseyn: “Yeni agentlik keyfiyyətli qida təminatına xidmət edəcək” » Reyting.az\nRamil Hüseyn: “Yeni agentlik keyfiyyətli qida təminatına xidmət edəcək”\nTarix: 14-11-2017 11:50 | Bölmə: İqtisadiyyat\nPrezident İlham Əliyevin rəhbərliyi ilə ölkədə həyata keçirilən institusional islahatların tərkib hissəsi kimi Azərbaycan Respublikasının Qida Təhlükəsizliyi Agentliyinin fəaliyyətinin təmin edilməsi istiqamətində mühüm addım atılıb. Prezidentin Fərmanı ilə “Azərbaycan Respublikasının Qida Təhlükəsizliyi Agentliyi haqqında Əsasnamə” təsdiq edilib.\nFərmana əsasən, Qida Təhlükəsizliyi Agentliyinin 2018-ci il yanvar ayının 1-dən etibrən fəaliyyətə başlaması nəzərdə tutulub. İqtisadi İslahatların Təhlili və Kommunikasiya Mərkəzinin Strateji Planlaşdırma və İnkişaf Departamentinin rəhbəri Ramil Hüseynin qənaətinə görə, bu agentliyin yaradılması prosesində müasir çağırışlar və yeni təşəbbüslər nəzərə alınır. Həmçinin dəyər zəncirinin bütün mərhələlərini əhatə edən və risklərin təhlili yanaşmasına əsaslanan qida təhlükəsizliyi sisteminin formalaşdırılması hədəflənir.\nRamil Hüseynin sözlərinə görə, agentliyin fəaliyyətə başlaması bu sahədə idarəetmənin səmərəliliyini və optimallığını təmin edəcək, pərakəndəliyi və təkrarlanmaları aradan qaldıracaq: “Qida təhlükəsizliyi ilə bağlı vahid idarəetmənin tətbiqi resurslara qənaət edilməsinə, istehlakçı maraqlarının qorunmasına, ixrac və idxal proseslərində sənədləşmənin asanlaşmasına, xarici ölkələrə ixrac edilən qida məhsullarının qida təhlükəsizliyi sertifikatı ilə təmin edilməsinə, idxal olunan qida məhsullarının təhlükəsizliyinin təmin edilməsinə, sahibkarlıq subyektlərində yoxlamaların azaldılmasına və şəffaflaşdırılmasına, genetik modifikasiya olunmuş qida məhsullarının ölkəyə idxalına nəzərətin gücləndirilməsinə səbəb olacaq”.\nR.Hüseyn bildirib ki, bununla həm də Azərbaycanda kənd təsərrüfatı məhsullarının istehsalına və emalına dair Strateji Yol Xəritəsinin qida təhlükəsizliyinə nəzarət sahəsində müxtəlif orqanların fəaliyyətindəki paralelliyin aradan qaldırılması və effektiv tənzimləmə sisteminin qurulması ilə bağlı tədbirin icrası təmin olunacaq.\nÜmumiyyətlə, bütün maraqlı tərəflərin iştirakçılığına və riskəsaslı yanaşmaya əsaslanan qida təhlükəsizliyi sisteminin yaradılması ilk növbədə Azərbaycan vətəndaşlarının keyfiyyətli qida məhsulları ilə təminatına xidmət edəcəkdir.\nQida Təhlükəsizliyi Agentliyinin fəaliyyətə başlaması gələcəkdə ölkənin beynəlxalq reytinqlərdə irəliləməsinə də öz töhfəsini verəcək. Belə ki, Agentliyin fəaliyyəti ölkənin Qlobal Rəqabətlilik İndeksində “İnstitutlar”, “Səhiyyə və ibtidai təhsil”, “Əmtəə bazarının effektivliyi” adlı alt indikatorları üzrə pozisiyalarının yaxşılaşdırılmasına birbaşa və dolayı təsir edəcəkdir.


“Azərbaycanın xaricdəki bəzi səfirlikləri bağlansın”\nAna Səhifə - PARLAMENT - “Azərbaycanın xaricdəki bəzi səfirlikləri bağlansın”\n“Büdcədə olan artım Azərbaycanda iqtisadi islahatları düzgün istiqamətə yönəldir. Bununla da ölkəmizdə böyük qlobal layihələr həyata keçirilir.\nBildiyiniz kimi bu ilk iki mühüm layihənin həyata keçirilməsinin şahidi olduq. Belə ki, ilk növbədə “Əsrin müqaviləsi”nin müddəti 2050-ci ilə qədər uzadıldı, Bakı- Tbilisi- Qars layihəsi reallaşdı. Sözügedən layihələrin həyata keçirilməsi ölkəmizdə gəlirlərinin artmasına, turizmin inkişafına və digər sahələrə müsbət təsir göstərəcək”.\nModern.az-ın məlumatına görə, bunu Milli Məclisin İctimai birliklər və dini qurumlar komitəsinin sədri Siyavuş Novruzov parlamentin bugünkü iclasında deyib.\nS. Novruzov Rəşt-Astara dəmiryolunun istifadəyə verilməsi ilə bağlı müraciət edib. “Bu dəmirloyunun açılması ilə Naxçıvan qismən də olsa blokada şəraitindən çıxacaq. Rəşt-Astara dəmiryolu Bakı-Tbilisi- Qarsa qoşularaq ondan səmərəli istifadə etək olar. Bakı-Tbilisi-Qarsa verdiyimiz dəstəyi buna da verməliyik. Bu dəmiryolu gəlirlərimizin daha da artmasına səbəb olacaq”.\nDeputat rayonların büdcəsinin formalaşması məsələsinə də toxunub. O bildirib ki, büdcəsi olan rayonlar öz hesablarına investisiya qoyub, iş yerlərinin artırılmasına kömək etməlidirlər.\n“Məni narahat edən digər məsələ ölkəmizdə tikilən böyük - səhiyyə, idman və digər - obyektlərin işlədilməsidir. Onların fəaliyyəti üçün büdcədən pul ayrılır. Lakin biz elə işlənmə mexanimi həyat keçirməliyik ki, ora mərkəzi büdcədən maliyyə ayrılmasın. Rayonlarda özəl məktəb və bağçaların açılması məsələsi də vacibdir. Elə imkanlı şəxslər var ki, onlar uşaqların təhsilinin yaxşı olması üçün özəl məktəbdə oxutmaq istəyirlər. Lakin onların təhsil alması üçün rayonlarda məktəb olmadığı üçün Bakıya gəlməli olurlar. Bu baxımdan hər bir rayonda ingilis dilli özəl məktəblər açılmalıdır”- deyə, S. Novruzov qeyd edib.\nDeputat çıxışında kreditlərlə bağlı islahatların aparıldığını da bildirib.\n“Əhali ilə Mərkəzi Bank arasında anlaşma olsa da, ortadan kommersiya bankları qazanc əldə edir. İndi həmin banklar mübahisəli kreditlərlə bağlı köməklik etsinlər. İllərlə qazanc əldə ediblər, indi vətəndaşlara kömək etsinlər. Kommersiya bankları vətəndaşların hüquqlarının qorunması istiqamətində ciddi nəzarətə alınmalıdır”.\nS. Novruzov müzakirələr zamanı gələn ilin dövlət büdcəsində siyasi partiyalara ayrılan vəsaitin artırılmasını da təklif edib.\n“Bildiyiniz kimi gələn il seçki ilidir. Bu baxımdan siyasi partiyalara ayrılan vəsait daha çox olmalıdır. Dünya təcrüəsində də belədir. Bizdə də bu təcrübəni götürərək siyasi pariyalara ayrılan vəsait bir neçə dəfə artırmalıyıq”\nS. Novruzov Azərbaycanın xaricdəki bəzi səfirliklərinin bağlanmasını da təkliuf edib.\n“Xarici ölkələrdə fəaliyyət göstərən müəyyən səfirliklərlə bağlı məsələ götür-qoy edilməlidir. Hansı ölkədə lazımdır onlar bağlanır, hansında lazım deyil orda qalır. Lakin biz səfirlikləri lazım olan ölkələrdə deyil, lazım olmayanda bağlamalıyıq”.\nSiavus muallim oz sosune ozu inanir goresen


Tədiyə balansında $1,19 milyard kəsir var\n$1,19 milyard kəsir var\nKəsirin əsas mənbəyi qeyri-neft sektorudur\nAzərbaycanın tədiyə balansında müsbət dinamika 2016-cı ilin 3-cü rübündə də davam edib. İyul-sentyabr aylarında tədiyə balansında 62,5 milyon dollar müsbət saldo qeydə alınıb və ilk 9 ay üzrə ümumi kəsir 1,2527 milyard dollardan 1,1902 milyard dollara qədər azalıb.\nMüqayisə üçün xatırladaq ki, birinci rübdə tədiyə balansında kəsir 1,2708 milyard dollar olmuşdu. Birinci rüblə müqayisədə 3-cü rübdə kəsirin 80,6 milyon dollar azalması müşahidə edilib.\nMərkəzi Bankın məlumatına əsasən, 2016-cı ilin yanvar-sentyabr aylarında ölkənin cari əməliyyatlar balansının kəsiri 1,113 milyard dollar təşkil edib. Qeyri-neft sektoru üzrə cari əməliyyatlar balansının kəsiri isə ötən ilin müvafiq dövrünə nisbətən 20,3% (1,056 milyard dollar) azalaraq 4,1 milyard dollar olub. Bu dövrdə maliyyə hesabının kəsiri də ötən ilin müvafiq dövrünə nisbətən 3,3 dəfə azalaraq 2 milyard dollar təşkil edib. Əgər dollarlaşma nəzərə alınmazsa, o halda maliyyə hesabının kəsiri daha az, yəni 1,5 milyard dollar olub.\nBu ilin 9 ayında cari əməliyyatlar hesabında 1,113 milyard dollar məbləğində kəsir yaranıb, o cümlədən neft-qaz sektoru üzrə cari hesabın profisiti 3 milyard dollar məbləğində olub. Neft-qaz sektorunun profisiti qeyri-neft sektoru üzrə cari hesabın 4,1 milyard dollar məbləğində kəsirinin 73,1%-ni örtüb.\nCari əməliyyatların əsas hissəsini xarici ticarət dövriyyəsi 16,2 milyard dollar təşkil eedib və xarici ticarət balansı 2,9 milyard dollar məbləğində müsbət saldo ilə nəticələnib.\nBu dövrdə əmtəə ixracı 9,5 milyard dollar olub. İxrac olunan malların strukturunda neft-qaz məhsullarının payı 91,8% təşkil edib. Xarici dövlətlərə 7,7 milyard dollar dəyərində neft və neft məhsulları ixrac olunub.\n2016-cı ilin yanvar-sentyabr aylarında ölkənin qeyri neft-qaz ixracı 784,3 milyon dollar həcmində qeydə alınıb.\nİlk 9 ayda əmtəə idxalı 6,6 milyard təşkil edib, o cümlədən istehlak mallarının idxalının ümumi dəyəri 2,9231 milyard dollar olub, bunun da 1,055 milyard\ndolları ərzaq məhsullarının payına düşür. Qeyri-neft sektoru üzrə idxal ötən ilin müvafiq dövrünə nisbətən 13% azalaraq 4,8 milyard dollar təşkil edib. Bu azalmanın əsas səbəbi isə minik avtomobillərinin (64,9%), tütün və tütün məhsullarının (47,8%), əczaçılıq məhsullarının (29,2%) idxalının azalmasıdır.\nİdxalın strukturunda xarici investisiyalar hesabına gətirilən maşın-avadanlıqların və malların xüsusi çəkisi 24,5% olub.\nCari əməliyyatların digər böyük hissəsi xidmətlər sektrunda formalaşıb. Xidmətlərin ümumi həcmi 8,8 milyard dollar təşkil edib. Bunun 5,5 milyard dolları əcnəbilərin Azərbaycan vətəndaşlarına, 3,3 milyard dolları isə Azərbaycan vətəndaşlarının əcnəbilərə göstərilən xidmətləridir.\nQarşılıqlı xidmətlər dövriyyəsinin 16,8%-i nəqliyyat xidmətləri üzrə aparılan əməliyyatların payına düşür. Ümumi dəyəri 1,471 milyard dollar olan nəqliyyat xidmətlərinin 56,2%-i əcnəbilərin Azərbaycanın nəqliyyat sistemlərindən istifadə etmələri ilə əlaqədardır.\n2016-cı ilin yanvar-sentyabr aylarında qarşılıqlı turizm xidmətlərinin dövriyyəsi ötən ilin müvafiq dövrünə nisbətən 8,3% artaraq 3,9 milyard dollardan çox olub və turizm xidmətlərində 207 milyon dollar profisit qeydə alınıb.\nBu dövrdə tikinti xidmətləri balansında 2,168 milyard dollar kəsir olub. Kəsirin 2,101 milyard dolları neft-qaz sektoru üzrə, 66,34 milyon dolları qeyri-neft sektoru üzrə qeydə alınıb.\nYanvar-sentyabr dövründə gəlirlər üzrə daxilolmaların və ödənişlərin ümumi dövriyyəsi 3,3 milyard dollar təşkil edib. Bunun 77,3%-ni (2,5 milyard dollar)\nAzərbaycandan ödənişlər formalaşdırıb.\nBu məbləğin isə əsas hissəsini (1,791 milyard dollar) beynəlxalq neft-qaz konsorsiumları üzrə xarici investorların payına düşən gəlirlərin repatriasiyası (əsasən xam neft şəklində) təşkil edir.\nTəkrar gəlirlər üzrə xarici ölkələrlə aparılan əməliyyatların ümumi dəyəri 901,7 milyard dollar məbləğində qiymətləndirilib. Bu məbləğin 52,2%-ni ölkəyə daxilolmalar təşkil edir.\nTəkrar gəlirlər üzrə ümumi daxilolmaların 91,9%-ni xarici ölkələrdən fiziki şəxslərin pul baratları, 4,5%-ni ölkəyə gətirilən humanitar idxal mallarının dəyəri, 3,6%-ni isə digər daxilolmalar formalaşdırıb.\nBütövlükdə, təkrar gəlirlər üzrə əməliyyatların saldosu müsbət 40,2 milyon dollar təşkil edib.\nTədiyə balansının ikinci böyük hissəsini formalaşdıran maliyyə hesabı balansında 2016-cı ilin yanvar-sentyabr aylarında 1,973 milyard dollar kəsir yaranıb. Bu dövrdə ölkəmizdən çıxan vəsaitin həcmi 4,6 milyard dollar, daxil olan vəsaitlərin həcmi isə 2,6 milyard dollar təşkil edib.\nXaricə 2,086 milyard dollar birbaşa investisiya, 2,538 milyard dollar digər investisiyalar şəklində vəsait çıxıb. Xaricdən daxilolmaların isə 3,342 milyard dolları birbaşa investisiyalar təşkil edib. Portfel investisiyaları şəklində 481,6 milyon dollar gəlir.\nDigər investisiyalar şəklində 1,225 milyard dollar vəsait isə geri qayıdıb. Nəticədə xaricdən daxilolmaların cəmi 2,6 milyard dollar olub.\nTədiyə balansının təhlili göstərir ki, kəsirin yaranmasının əsas qaynağı qeyri-neft sektorudur. Qeyri-neft sektorunda cari əməliyyarlar balansı üzrə 4,145 milyard dollar, maliyyə hesabı üzrə 2,935 milyard dollar kəsir yaranıb. Bu 2 istiqamətdə qeyri-neft sektoru üzrə ölkədən 7,08 milyard dollar artıq vəsait çıxıb.\nNeft-qaz sektorunda cari əməliyyatlarda 3,032 milyard dollar, maliyyə hesabı üzrə balansda 961 milyon dollar profisit qeydə alınıb. Ümumən neft-qaz sektorunda 3,993 milyard dollar profisit olub. Qeyd edək ki, profisit ilk 9 ayda neftin orta qiyməti 40 dollardan hesablandıqda formalaşıb.\nBeləliklə, qeyri-neft sektoru tədiyə balansında 3,087 milyard dollar kəsir yaradır. Balanslaşdırıcı maddələr (1,9 milyard dollar) nəzərə alındıqda tədiyə balansında kəsir 1,19 milyard dollara qədər azalır.\nDeməli, qeyri-neft sektorunda tədiyə balansının vəziyyəti yaxşılaşdırılarsa, ölkəmizin uzunmüddətli dövrdə tədiyə balansında hətta aşağı neft qiymətləri ilə belə kəsirin olması mümkün deyil. Əks halda, tədiyə balansında kəsirin aradan qaldırılması üçün neft qiymətlərinin 55 dolları ötməsi vacibdir.


Yardımlı inkişafının intibah dövrünü yaşayır\nSon illərdə Yardımlı rayonunda əhalini narahat edən problemlərin həlli və infrastruktur layihələrinin yerinə yetirilməsi sahəsində müəyyən işlər görülüb, bir sıra sosialyönümlü obyektlər istifadəyə verilib, əhalinin elektrik enerjisi və təbii qazla təminatı yaxşılaşdırılıb, abadlıq-quruculuq işləri genişlənib. Yardımlı rayonu demək olar ki, əsl tikinti meydançasına çevrilib. Yollar, səkilər və küçələr genişləndirilib, istinad divarları yenilənib, rayonun ucqar kəndlərində yeni məktəblərin və uşaq bağçalarının, şəhərdə idarə və təşkilatların inzibati binalarının tikintisi və digər abadlıq-quruculuq işləri sürətlə davam etdirilir. Bu dinamik tərəqqini şərtləndirən əsas səbəblərdən biri Azərbaycan Respublikası Prezidenti İlham Əliyevin ölkənin digər bölgələri kimi Yardımlıya da xüsusi diqqət və qayğı göstərməsidir. Elə cari ilin fevralında dövlət başçısının müvafiq sərəncamı ilə on üç min nəfər əhalinin yaşadığı 23 yaşayış məntəqəsini birləşdirən Yardımlı-Deman-Arvana avtomobil yolunun tikintisi məqsədi ilə Azərbaycan Respublikasının 2013-cü il dövlət büdcəsində nəzərdə tutulmuş Azərbaycan Respublikası Prezidentinin ehtiyat fondundan Yardımlı Rayon İcra Hakimiyyətinə ilkin olaraq beş milyon manat ayrılıb. Xatırladaq ki, Yardımlı şəhərində abadlıq-quruculuq işlərinin davam etdirilməsi, "Azərbaycan Respublikası regionlarının 2009-2013-cü illərdə sosial-iqtisadi inkişafı Dövlət Proqramı"nda rayon üzrə müəyyən olunmuş tədbirlərin həyata keçirilməsini sürətləndirmək məqsədi ilə Azərbaycan Respublikası Prezidentinin 2013-cü il 7 yanvar tarixli Sərəncamı ilə Yardımlı Rayon İcra Hakimiyyətinə Azərbaycan Respublikasının 2013-cü il dövlət büdcəsində nəzərdə tutulmuş Azərbaycan Respublikası Prezidentinin ehtiyat fondundan 2 milyon manat ayrılıb. Ayrılan vəsaitin bir hissəsi ucqar dağ kəndlərinə gedən yolların bərpasına, yaşayış məntəqələrinə təbii qaz xəttinin çəkilməsinə və sovet dövründən qalan bir sıra sosial problemlərin həllinə sərf ediləcəkdir.\nÖtən il də rayonun tərəqqisində böyük nailiyyətlər qeydə alınıb. Respublikamızın hər yerində olduğu kimi, Yardımlı rayonunda da ötən il il yeni iş yerlərinin yaradılması, tikinti-quruculuq və abadlıq işlərinin sürətlə davam etdirilməsi istiqamətində ardıcıl tədbirlər həyata keçirilib. 2012-ci ildə rayon üzrə 77,6 milyon manatlıq ümumi məhsul istehsal olunub ki, bu da ötən ilin müvafiq dövrü ilə müqayisədə 19 % çoxdur. Adambaşına düşən məhsul istehsalı 2003-cü illə müqayisədə 3,4 dəfə artaraq 1262 manat olub. Bu müddətdə 581 min manatlıq sənaye, 24 milyon 513 min manatlıq kənd təsərrüfatı məhsulları istehsal olunub, əhaliyə 43 milyon 14 min manatlıq ticarət, 1 milyon 135 min manatlıq nəqliyyat, 241 min 300 manatlıq rabitə xidməti göstərilib. Rayonun büdcəsi hesabına 7 milyon 58 min manatlıq tikinti işləri həyata keçirilib.\nRayonun 2012-ci ildə büdcəsi 11 milyon 731 min 253 manat müəyyən edilib ki, bu da 2003-cü illə müqayisədə 4,5 dəfə artıqdır. Büdcəsinin xərcləri 11 milyon 731 min manata qarşı, 11 milyon 191 min manat icra olunmuşdur ki, bu da proqnozun 95,4% yerinə yetirilməsi deməkdir. Bu müddət ərzində rayon üzrə orta aylıq əmək haqqı 242,4 manat olub. Rayon üzrə 2012-ci ildə əsas kapitala yönəldilən investisiyaların həcmi 10 milyon 740 min manat təşkil edib. Bilindiyi kimi Yardımlı rayonunda iqtisadiyyatın əsasını kənd təsərrüfatı təşkil edir. Elə buna görə də heyvandarlıq və əkinçilik rayon əhalisinin gəlir mənbəyi hesab olunur. Bu müddətdə rayonda mal-qaranın sayı 27 min 833 baş və davarların sayı isə 79 min 958 baş olub. Məhz bunun nəticəsidə 28 min 802 sentner ət və 144 min 146 sentner süd istehsal olunub. 2013-cü ilin məhsulu üçün 2012-ci ilin payız mövsümündə 3 min 240 hektar sahədə payızlıq taxıl bitkiləri əkilib. Bunun da 3 min 208 hektarı payızlıq buğda, 32 hektarı payızlıq arpadır. 2012-ci ilin yazında 1783 hektar sahədə yazlıq bitkiləri əkilib ki, bunun 795 hektarı dənli və dənli-paxlalılar, 842 hektarı kartof, 146 hektarı isə tərəvəz bitkiləridir. Rayonda, taxıl istehsalına dair tədbirlər də ardıcıl olaraq həyata keçirilməsi nəticəsində 3 min 667 hektar sahədən 66 min 477 sentner taxıl istehsal edilib. Bundan başqa 842 hektar sahədən 76 min 380 sentner kartof, 146 hektar sahədən 20 min 941 sentner tərəvəz və 264 hektar sahədən 5 min 150 sentner meyvə məhsulu toplanıb. Ötən ilin eyni dövrü ilə müqaisədə taxıl istehsalı 2 min 687 sentner, kartof istehsalı 2 min 646 sentner, meyvə istehsalı 1357 sentner artıb. Əkinlə əlaqədar 1568 nəfər məhsul istehsalçısına 3 min 418 hektara görə 136 min 730 manat yardım hesablanıb və ödənilib.\nMəlumdur ki, Azərbaycan Respublikasının Prezidenti İlham Əliyev 2013-cü ilin sonuna qədər respublikada qazlaşmanın səviyyəsinin 95 faizə çatdırılmasını xüsusi tələb kimi qarşıya qoyub. Bu fonda xatırladaq ki, 10 may 2012-ci il tarixdə Azərbaycan xalqının Ümummilli Lideri Heydər Əliyevin anadan olmasının 89-cu ildönümü münasibətilə Əngüvül kəndində 42 abonentə təbii qaz verilişi həyata keçirilib və bununla da əhali sektoru üzrə abonentlərin sayı 1225-ə çatdırılıb. Ötən dövrdə isə abonentlərin sayı daha da artırılıb. 13 mart 2013-cü il tarixdə 280 abonenti olan rayonun Bozayran kəndinə təbii qazın verilməsi ilə bağlı açılış tədbiri keçirilib. Bundan əvvəl 7 mart 2013-cü il tarixdə 48 abonentdən ibarət olan rayonun Bilnə kəndinə təbii qazın verilməsi ilə bağlı açılış tədbiri baş tutub. Bir sözlə, regionların sosial-iqtisadi inkişafı Dövlət Proqramının uğurla icra edilməsi nəticəsində ölkəmizin bütün bölgələrində olduğu kimi Yardımlı rayonunda da geniş abadlıq və quruculuq işləri, o cümlədən əhalinin sosial problemlərin həlli istiqamətində işlər görülür.\nYardımlı şəhərinin içməli suya olan tələbatının ödənilməsi üçün şəhərə su və kanalizasiya xətlərinin çəkilməsi işlərinə başlanılıb və işlər davam etdirilir. Su çəkilişi başa çatdırıldıqdan sonra əhalisinin sayı 7050 nəfər olan Yardımlı şəhər sakinləri 24 saat içməli su verilişi ilə təmin olunacaqdır. Kəndlərdə əhalinin içməli suya olan tələbatının ödənilməsi məqsədilə Rayon icra hakimiyyəti və "Azərsu" ASC-nin təşəbbüsü ilə rayonun Odrağaran və Alçabulaq kəndlərində artezian quyuları qazılmışdır. Əhalisinin sayı 12 min nəfər olan 18 kəndin içməli su tələbatının təmini məqsədilə Viləş çayının Qaraqaya qolundan həmin kəndlərə işməli su çəkilişi üçün layihə hazırlanıb və bu istiqamətdə "Azərsu" ASC ilə danışıqlar aparılıb. Rayon İcra Hakimiyyəti, inzibati ərazi dairələr üzrə nümayəndəliklər və bələdiyyələrin birgə köməkliyi ilə rayonun Gərsava, Vərgədüz, Bilnə, Bərcan, Ərus, Anzov, Şıxhüseyinli, Peştəsər, Yolocaq, Şəfəqli, Cerinbel kəndlərində bulaqlar tikilib və təmir edilib. İçməli sudan əziyyət çəkən Bilnə kəndinə yeni su xətti çəkilib və kənd əhalisinin içməli suya olan tələbatı həll olub. Tikinti-abadlıq işləri fonunda Yardımlı şəhərində Yeni Azərbaycan Partiyasının rayon təşkilatı üçün yeni binanın, Heydər Əliyev Mərkəzinin, Rayon Polis Şöbəsinin, Dövlət Statistika İdarəsinin rayon şöbəsinin inzibati binası üçün yeni binaların tikintisi davam etdirilir. Regionların sosial-iqtisadi inkişafına dair ikinci Dövlət Proqramında müəyyən edilmiş tədbirlərin icrası istiqamətində mühüm infrastruktur layihələri uğurla həyata keçirilir ki, bu da Yardımlının simasının daha da gözəlləşməsinə gətirib çıxaracaq. Digər sahələr üzrə də rayonda sürətli tərəqqi yaşanmaqdadır.


İnsanlar həyatlarını təbii fəlakətlərdən qorumaq üçün nəyi bilməlidirlər (IV yazı) » Anaveusaq.az - İctimai-siyasi, pedogoji jurnal\nAnaveusaq.az » Sosial » İnsanlar həyatlarını təbii fəlakətlərdən qorumaq üçün nəyi bilməlidirlər (IV yazı)\nİnsanlar həyatlarını təbii fəlakətlərdən qorumaq üçün nəyi bilməlidirlər (IV yazı)\nMüəllif: Anaveusaq.az от 23-08-2017, 00:20\n(Əvvəli 20, 21 və 22 avqust tarixli saylarımızda)\nƏn vacib məsələ mənzilin dəhlizə giriş qapısını açıq saxlamaqdır, çünki ilk təkanlardan sonra qapı pərçimlənə bilər, bu isə sizin və ailə üzvlərinizin təhlükəsiz əraziyə çıxmasını çətinləşdirər. Nəzərə alın ki, mənzil dağılsa belə, qapının açıq olması sizin həyatınızı xilas etməkdə mühüm rol oynaya bilər. Çilçıraqların yellənməsini, əşyaların rəflərdən düşməsini, cingilti, xışıltı, gurultu hiss etdikdə qorxu və vahimə hissini özünüzdən uzaqlaşdırmaqla, ola biləcək güclü təkanları gözləmədən, (əgər siz həyət evində və ya hündürmərtəbəli binanın birinci, ikinci mərtəbəsində yaşayırsınızsa) mənzili təcili tərk edib, binadan aralı təhlükəsiz açıq ərazidə dayanın. Əgər yuxarı mərtəbədəsinizsə, 10-15 saniyə müddətində liftdən istifadə etmədən mənzili tərk edə bilərsiniz. Göstərilən 10-15 saniyə mənzili tərk etmək üçün sizə kifayət deyilsə, mənzili tərk etməyin. Yuxarıda qeyd olunduğu kimi, mənzilin təhlükəsiz hissələrində (əsas çıxış qapısının arasında, küncdə, dirək altında və s.) dayanın və ilk təkanları gözləyin, sonra isə mənzili tərk edin.\nZəlzələ olmayan vaxtlarda çalışın yüksək mərtəbəli binaların pilləkənlərində tez alışan, partlaya bilən əşya olmasın, böyük həcmli ağır lazımsız əşyalarla pilləkən tutulmasın, sərbəst gediş-gəlişə mane olmasın. Binada yaşayan hər bir şəxs buna nəzarət və riayət etməlidir. Özünüzü zəlzələdən qorumaq imkanlarınız məhdud olduqda, heç olmasa, düşən əşyalardan, yüngül daş və divardan qopan suvaqdan qorunmaq üçün mizin (stolun), çarpayının altında və rəflərin, şifonerin içərisində özünüzü qoruyun. Zəlzələ gecə vaxtı baş verdiyi anda kibritdən, alışqandan, şamdan, neft lampasından istifadə etməyin, çünki evinizdə və dəhlizdə olan qaz kəmərlərinin zədələnməsi nəticəsində qaz sızması və bunun nəticəsində yanğın baş verə bilər.\nZəlzələnin baş verdiyi ilk təkanlardan sonra həyətə, küçəyə çıxıb yaranmış şəraiti və vəziyyəti ayırd edin və tam təhlükəsiz ərazidə dayanın. Elə yer seçin ki, qəza vəziyyətində olan ev, bina, hasar sizə xətər yetirməsin, vaxtı itirməmək üçün yanınızda ağac, radio, teleqraf dirəyinin olmasına fikir verin və lazım gəldikdə onlardan yapışın.\nİnsanların xasiyyətləri müxtəlif olduğu kimi, onların zəlzələyə və onun təzadlanna da baxışları (münasibətləri) müxtəlif olur. Əgər adamlar dağıdıcı zəlzələdən şikəst olmasalar, yaralanmasalar da, olmuş zəlzələnin şahidi olan insanlar uzun müddət (bəzən bir neçə ay) zəlzələnin qorxusu ilə yaşayırlar. Onlara hər bir titrəyiş (tavanın, döşəmənin, divarın, çilçırağın və s.) keçmiş zəlzələni xatırladır və sanki onlarda zəlzələ qorxusu təzələnir. Dünyanın bir çox ölkələrində təbii fəlakət vaxtı insanların keçirdikləri stressləri "neytrallaşdırmaq” üçün mütəmadi fəaliyyət göstərən bərpa mərkəzləri fəaliyyət göstərir və belə mərkəzlər insanların belə ağır stress vəziyyətindən çıxmasına yardım göstərirlər. Artıq 2000-ci ildə baş vermiş zəlzələdən sonra Bakı şəhərində də belə mərkəzlər fəaliyyət göstərməyə başlamış və çox müsbət nəticələr əldə etmişlər. Burada çalışan psixiator, psixoloq və tibb mütəxəssisləri adamların əvvəlki inamlarını özlərinə qaytarır və onların sağlamlıqlarını bərpa edirlər. Göstərilənləri nəzərə alaraq zəlzələ vaxtı heç vaxt ümidsizliyə qapılmamağa çalışın və soyuqqanlı olun, əgər siz buna əməl edə bilsəniz, dağıdıcı zəlzələdən həyatınızı və sağlamlığınızı qorumaq ehtimalı daha çox olar.\nDünya alimləri, elmi-tədqiqat mərkəzləri təbii fəlakətlərin, o cümlədən zəlzələlərin proqnozlarının verilməsi istiqamətində çox geniş aspektli işlər aparırlar. Bu istiqamətdə insanların hissetmə qabiliyyətlərindən də istifadə edirlər. Misal üçün, hər bir təbii fəlakətdən sonra bu fəlakətləri əvvəlcədən görə bilən insanlar peyda olurlar ki, onlar da ola biləcək təbii fəlakətlər haqda insanları xəbərdar etsələr də, əksər hallarda onlara inananlar olmur. İnsanların belə qabiliyyətinin dəqiqliyini, lazımlılığını müəyyən etmək üçün Rusiya Fövqəladə Hallar Nazirliyi nəzdində qeyri-adi laboratoriya yaradılmışdır. Bu laboratoriyanın məqsədi təbii fəlakətlər haqda daha dəqiq proqnozlar verən insanlar haqda məlumat bankı yaratmaqdır. Hələlik 60 nəfər belə qabiliyyətli insan haqda məlumat toplanmışdır. Kompyuter bu insanların verdikləri proqnozların dəqiqliyi, etibarlılığını müəyyən edir. Hələlik göstərilən adamların təbii fəlakətlərə dair verdikləri proqnozların etibarlılığı "yarım proqnoz” səviyyəsindədir. Təbii fəlakət proqnozlarını verən insanların bir qismi təbii fəlakətin başvermə vaxtını, digərləri olma yeri haqda məlumat verə bilirlər. Əksər təbii fəlakətlərin qısamüddətli proqnozları çox vaxt təsdiqlənməsə də, bu ideyanın özü çox maraqlıdır. Yaxın gələcəkdə Azərbaycanda da müvafıq qurumların tərkibində belə bir laboratoriyanın yaradılması məqsədəuyğun olardı.


APA - Bakıda tunel tikintisinə dair beynəlxalq sərgi-konqres keçiriləcək\n30 Avqust 2012 / 13:58\nBakıda tunel tikintisinə dair beynəlxalq sərgi-konqres keçiriləcək\nBakı. Əli Əhmədov – APA-Economics. Sentyabrın 10-11-də Bakıda Azərbaycanda ilk dəfə «Şəhər tunel və yeraltı infrastrukturlar» adlı Beynəlxalq konqres-sərgi keçiriləcək. Tədbirin təşkilatçısı olan «Iteca Caspian» şirkətindən «APA-Economics»ə verilən məlumata görə, tədbir 2011-ci ildən Ümumdünya Tunel Assosiasiyasının üzvü və regionda bu istiqamətin yeganə təmsilçisi olan Azərbaycan Tunelçilər Birliyinin təşəbbüsü ilə təşkil olunur.\nMəlumatda bildirilir ki, konqresin aktuallığı şəhər ərazisindən səmərəli istifadə olunması ilə bağlı hər il artan ehtiyacla əlaqədardır. Yeraltı məkandan (yeraltı avtomobil yolları, avtomobillər üçün dayanacaqlar, tunellər, metro, mağazalar və s.) rasional istifadə layihəçilər, memarlar, inşaatçılar, qazmaçılar, həmçinin şəhər icra hakimiyyəti, kommunal xidmətlər və bir sıra digər istiqamətlərin nümayəndələrində ciddi maraq doğurur. Bundan əlavə, yeraltı məkandan səmərəli və müasir şəkildə istifadə həm meqapolislər, həm də adi şəhərlər üçün son dərəcə vacib bir məsələyə çevrilir.\nBakı konqresi beynəlxalq ictimaiyyət tərəfindən də dərhal böyük maraqla qarşılanıb. Azərbaycan, Almaniya, Fransa, İspaniya, İtaliya, Rusiya, Ukrayna, ABŞ, Kanada, Koreya və digər ölkələrin alim və mütəxəssisləri, habelə maraq göstərən təşkilat və şirkətlər bu konqresdə iştirak edəcəklərini bildiriblər. Ümumilikdə, konfransa 300 nümayəndə akkreditə olunub.\nKonqreslə birlikdə sərgi təşkil olunacaq. Bu sərgidə qabaqcıl şirkətlər öz tunel tikinti layihə və texnologiyalarını nümayiş etdirəcək.\nTədbirə Mədəniyyət və Turizm Nazirliyi, Bakı şəhər İcra Hakimiyyəti, Memarlıq və İnşaat Universiteti, Fransa Tunel və Yeraltı İnfrastrukturlar Assosiasiyası (AFTES), Beynəlxalq Tunel və Yeraltı İnfrastrukturlar Assosiasiyası (ITA) və Azərbaycan Tunelçilər Birliyi tərəfindən birbaşa dəstək verilir.\nTədbirin sponsorları siyahısına «AzərTunelMetroTikinti» ASC, «Herrenknecht», «Vinci Construction», «Bouygues TP», «Tikilən Bakı Metropoliteni», «Körpü-Bina Tikinti», «AzərKörpü» və «Akkord Sənaye Tikinti İnvestisiya Korporasiyasi» şirkətləri daxildir.\nBakıda VI Azərbaycan Beynəlxalq «Təhsil və karyera» sərgisi keçiriləcək\nBakıda beynəlxalq nəqliyyat sərgisi başlayıb - FOTOSESSİYA - VİDEO\nBakıda «Energetika və alternativ enerji» beynəlxalq sərgisi keçiriləcək\nSabah Bakıda beynəlxalq neft-qaz sərgisi başlayır - FOTO


OPEC+ anlaşmasına yeni ölkələr qoşula bilər » Etatist.com internet qəzeti\nOPEC+ anlaşmasına yeni ölkələr qoşula bilər\nMisir və Braziliya sammitdə iştirak etsə də, hasilatın azaldılması ilə bağlı anlaşmaya qatılmayacaq\nOPEC+ anlaşmasında iştirak etməyən neft hasilatçısı olan 20 ölkə noyabrın 30-da Vyanada keçiriləcək sammitə dəvət alıb.\nReport "Bloomberg" agentliyinə istinadən xəbər verir ki, Argentina, Benin, Boliviya, Braziliya, Kamerun, Çad, Kolumbiya, Konqo, Misir, Qana, İndoneziya, Kot-dİvuar, Mavritaniya, Niger, Norveç, CAR, Tacikistan, Türkmənistan və Özbəkistan gələn həftə keçiriləcək sammitə dəvət olunub.\nQeyd edək ki, artıq Kamerun, Niger, Norveç və Kolumbiya təklifi rədd edib. Misir və Braziliya isə iştirak etsə də, hasilatın azaldılması ilə bağlı anlaşmaya qatılmayacaq.\nXatırladaq ki, hazırda OPEC+ neft hasilatının azaldılması ilə bağlı anlaşmada OPEC-ə daxil olmayan 10 ölkə iştirak edir. Bunların arasında Azərbaycanla yanaşı Bəhreyn, Bruney, Qazaxıstan, Malayziya, Meksika, Oman, Rusiya, Sudan və Cənubi Sudan var.\n"Bütün ölkələr OPEC+ anlaşmasının uzadılmasının lehinədir"


Uşaqlıq qoxusu verən Milad yeməkləri - Dəyərlər - 2022\nUşaqlıq qoxusu verən Milad yeməkləri\nMilad tətilləri yaxınlaşır və rənglər, qoxular da vurğulanır və bir çox evdə evin hər yerinə yayılır. Və anamın kiçik vaxtlarımızda mətbəxində etdiyi kulinariya sehrini xatırladım. Milad üçün evinizin mətbəxi və ya ananızın və ya nənənizin evinin qoxusu necədir?\nQızım çox gənc yaşlarından kulinariya təcrübələri etməyi çox sevir. Dekabr ayından bəri harada olduğuna baxın, həftə sonları ən azı bir günortadan sonra özümüzü gülüş və sevinc arasında xüsusi bir resept hazırlamağa həsr etdik. Məsələn, keçən həftə sonu bir iş yoldaşının mənə verdiyi bir resept olan evdə hazırlanmış süd çörəyi hazırlamağa çalışdıq. Dəhşətli olduq! Supermarketdə aldıqlarımızdan xeyli yaxşıdır.\nBaşqa bir gün özümüzü balqabaq süngər tortu hazırlamağa həsr etdik. Çox təcrübə! Şokolad cipsi və bir az darçın əlavə edərək resepti dəyişdirdik və yaxşılığım, qırıntıları belə qoymayan gözəl bir süngər tortu əldə etdik.\nAnamın evində Milad biskvit qoxusu verir. Narıncı bir tort, şokolad ... nənəmin evində olarkən ət köftəsi, pendir ... hmm! Sadəcə yemək qoxusu xatirələri albomunu açdım. Kaş xatirələri yeyə biləydik, düzdür?\nOxşar məqalələri oxuya bilərsiniz Uşaqlıq qoxusu verən Milad yeməkləri, saytdakı Valideynlər kateqoriyasında.\nVideo: Hicqirmaq nece qarsisi alinmalidir hıçkırık nasıl geçer Как перестать икать? (BiləR 2022).\nQadının bərəkətli günlərini bilmək üçün 3 məsum üsul\nUşaqlar yaşlılarını təqlid edirlər: yaxşı və pis tərəflərdə\nMilad doğum səhnəsindəki qatır və öküzün mənşəyi\nMaralı Rudolph. Uşaqlar üçün Milad hekayəsi\nMüqəddəs Alfredo Günü, 12 yanvar. Oğlanlar üçün adlar\nCopyright 2022 \_ Uşaqlıq qoxusu verən Milad yeməkləri...


Hafiz Hacıyevi mitinq qərarına vadar edən səbəb – ÖZÜ AÇIQLADI » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nHafiz Hacıyevi mitinq qərarına vadar edən səbəb – ÖZÜ AÇIQLADI\nMəlum olduğu kimi Müasir Müsavat Partiyası sentyabrın 22-nə mitinq təyin edib. Partiyadan bildirilib ki, mitinqin keçirilməsində məqsəd Azərbaycanda söz və sərbəst toplaşma azadlığının olmamasını iddia edərək ölkənin nüfuzuna xələl gətirən bəzi qüvvələrə etiraz bildirməkdir.\nHəmin "bəzi şəxslər”in kimliyinə, eləcə də mitinqdə səsləndiriləcək şüarların məzmununa aydınlıq gətirmək məqsədilə əməkdaşımız Müasir Müsavat Partiyasının sədri Hafiz Hacıyevlə əlaqə saxlayıb.\nHafiz Hacıyev Sfera.az-a açıqlamasında bunları söyləyib: "Azərbaycanda dövlətimizə , xalqımıza qənim kəsilən, ölkəmizin beynəlxalq nüfuzuna zərbə vurmağa çalışan şəxs və qurumlara etirazımızı bildirəcəyik. Bunların kimliyi isə Azərbaycan xalqına bəllidir: Onlar vaxtilə Elçibəy hakimiyyətinin devrilməsində müstəsna xidmətləri olan Əli Kərimli və Milli Şuranın sədri Cəmil Həsənlidir. Adını çəkdiyim şəxslər hazırda ermənilərlə birgə Azərbaycan dövlətçiliyinə qarşı çox ciddi əks təbliğata başlayıblar”.\nHafiz Hacıyev iddia edir ki, Əli Kərimli və Cəmil Həsənli hazırda mühacir həyatı yaşayan Sevinc Osmanqızının yardımları ilə Vaşinqtonda Azərbaycan dövlətinin əleyhinə tədbirlər keçirirlər: "Xaricdə Azərbaycan dövlətçiliyinə, dövlət müstəqilliyimizə xələl gətirən ifadələr işlədilir, fikirlər söylənir, amma Dağlıq Qarabağın adı belə çəkilmir. Həm Azərbaycanın daxilində, həm də beynəlxalq aləmdə çaxnaşma salmaq istəyən sözügedən qüvvələr mənfi reputasiyaya malik olan bəzi nazirlərlərimizlə əlbir olaraq Azərbaycan dövlətinə, prezidentə xəyanət edirlər. Müasir Müsavat Partiyası buna qarşı açıq və ciddi mübarizəyə qalxıb, sentyabrın 22-nə təyin etdiyimiz mitinq də məhz bu mübarizənin bir hissəsidir”.\nAzərbaycanla Türkiyə arasında anlaşma memorandumu təsdiqlənib\nRauf Arifoğlu parlament seçkilərinə qatıldı: İqbal Ağazadəyə rəqib oldu\nKoronavirus sənaye malları ilə insanlara yayıla bilərmi? — Baş infeksionist açıqladı\nSürücüdən örnək davranış: Əlil sərnişini qucağında avtobusa mindirdi - VİDEO\nHadı Rəcəblini “deputat” seçən DSK sədri fəhlə işləyir — Rəsmi Sənəd\nKoronavirus Türkiyənin yerli avtomobilini də “vurdu”\nNiyə SSRİ-də daha çox 5 və 9 mərtəbəli binalar tikirdilər... - Foto\nMeşədə itən tələbə altı gün mağarada ac yaşadı - FOTO\nMina ərə gedir? - VİDEO\nMəşhur aktyor sirli döyməsinə görə biabır oldu - FOTO\nNiyam od püskürdü: “Evimdəki pişik heyvərə arvaddan daha yaxşıdır” - VİDEO\nHadi Rəcəblinin ailəsinə məxsus şirkətlərin SİYAHISI – FOTOLAR


Bu gün Uşaqların Beynəlxalq Müdafiəsi günüdür – Medianews\nMedianews.az xəbər verir ki, 1950-ci il iyunun 1-də BMT Baş Assambleyasının təşkilatçılığı ilə keçirilən qadınların beynəlxalq konfransında iyunun 1-ni uşaqların müdafiəsinə həsr etmək qərara alınıb. Bundan sonra həmin gün uşaqların beynəlxalq müdafiəsi günü kimi tarixə düşüb.\nAzərbaycanda uşaqların sağlam, hərtərəfli, Vətənə layiqli övladlar kimi böyümələri üçün hər cür şərait yaradılıb. Təbii ki, uşaq hüquqları da insan haqlarının ən mühüm və ayrılmaz hissələrindən biridir. Uşaqlar bizim gələcəyimizdir və ölkənin gələcəyi onların əlindədir.\nBu gün ulu öndərin ideyalarını əməli fəaliyyəti ilə yaşadan Heydər Əliyev Fondu tərəfindən də genişmiqyaslı tədbirlər həyata keçirilir. Azərbaycan Respublikasının Birinci vitse-prezidenti, Heydər Əliyev Fondunun prezidenti, YUNESKO-nun və İSESKO-nun xoşməramlı səfiri, Mehriban xanım Əliyeva xüsusi qayğıya ehtiyacı olan, valideyn himayəsindən məhrum olmuş uşaqlara diqqət və qayğı ilə yanaşır.\nAzərbaycan uşaq hüquqlarının təmin olunması, onların istedadının üzə çıxarılması istiqamətində silsilə tədbirlərin keçirilməsinə təkan verir. Məhz Heydər Əliyev Fondunun təşəbbüsü ilə qaçqın və məcburi köçkün ailələrindən olan, eləcə də imkansız uşaqlara xüsusi diqqət ayrılır. Əlilliyi olan uşaqların cəmiyyətə qatılması və inteqrasiya olunması istiqamətində tədbirlər həyata keçirilir.\nƏhalinin NƏZƏRİNƏ! - Bu gün bu yerlərPULSUZ OLACAQ\nBakıda ağır qəza:“Hyundai” xəstəxananın divarını uçuraraq yandı


44 Günün Qəhrəmanları layihəsi çərçivəsində tələbələrlə növbəti görüş keçirildi +FOTO=8\nAzərbaycan Respublikasının Gənclər Fondunun dəstəyi, Azərbaycan Tələbə Gənclər Təşkilatları İttifaqı (ATGTİ) və “Böyük Qayıdış” Gənclər İctimai Birliyinin birgə təşkilatçılığı ilə oktyabrın 15-də “44 Günün Qəhrəmanları” layihəsi çərçivəsində tələbələrlə növbəti görüş keçirilmişdir.\nBakı Dövlət Universitetində təşkil olunmuş görüş Dövlət Himninin səslənməsi və Vətən müharibəsində Azərbaycanın ərazi bütövlüyü uğrunda canından keçmiş şəhidlərimizin əziz xatirəsinin bir dəqiqəlik sükutla yad edilməsi ilə başlamışdır. Tədbir Gənclər Fondunun icraçı direktorunun müavini Qədir Xəlilov, universitetin Humanitar məsələlər və gənclər siyasəti şöbəsinin müdiri Ramin Səmədov, Birinci və İkinci Qarabağ müharibələrinin iştirakçısı Nazim Quliyev, ATGTİ-nin sədri Pərviz Mirələmli və “Böyük Qayıdış” İB-nin nümayəndəsi Elşən Qəhrəmanovun çıxışları ilə davam etmişdir.\nTələbələr və gənclər arasında qəhrəman qazi və hərbçilərimizin tanıdılması məqsədilə həyata keçirilən layihə çərçivəsində təşkil olunmuş görüşdə Vətən müharibəsindəki zəfər salnaməsinin əks olunduğu videoçarx nümayiş etdirilmişdir.\nDaha sonra “Böyük Qayıdış” təşkilatının idarə heyətinin üzvü, bir çox xüsusi döyüş əməliyyatlarının və Aprel döyüşlərinin iştirakçısı, Qarabağ qazisi, Xüsusi Təyinatlı Qüvvələrin ehtiyatda olan baş leytenantı Əhliyət Mehdiyev çıxış edərək Azərbaycanın müstəqillik tarixinin ən parlaq səhifəsinin məhz ölkə Prezidenti, Müzəffər Ali Baş Komandan İlham Əliyev tərəfindən yazıldığını böyük qürur hissi ilə qeyd edib, 17 illik gərgin əməyinin nəticəsi olaraq dövlət başçısının Azərbaycanı ərazi bütövlüyünə qovuşdurduğunu, xalqımızı dünyada mübariz, döyüşkən və müzəffər xalq kimi tanıtdığını bildirib. Tədbirin qonağı olan qazilər – Kənan Qasımov, Fərid Həsənov və Pərviz Əliyev çıxışları zamanı Vətən müharibəsinin təəssürat və xatirələrini tələbələrlə bölüşmüş, ölkəmizin daha da qüdrətlənməsi naminə milli birliyimizin daima möhkəm olacağına əminliklərini bildirmişlər.\nÇıxışların ardınca qazilərin tələbələrlə sual-cavab sessiyası keçirilmişdir. Qəhrəmanlarımız tələbələrin suallarına səmimi, bir o qədər də təsirli cavablar verərək uğurlarının ən başlıca səbəbi olaraq xalqın və xüsusilə də, gənclərin bir dəmir yumruq kimi Müzəffər Ali Baş Komandan İlham Əliyevin ətrafında birləşməsini vurğulamışlar.\nSon olaraq universitetin tələbələri adından BDU Tələbə Gənclər Təşkilatının sədri Nicat İsmayılov qəhrəman qazilərimizə təşəkkürlərini bildirmişdir.\nQeyd edək ki, layihə çərçivəsində paytaxt və regionlarda yerləşən böyük tələbə auditoriyasına malik ali təhsil müəssisələrinin tələbələri ilə Vətən müharibəsində şücaət göstərmiş gənc qazilərimizin görüşləri mütəmadi əsasda davam edəcəkdir.\nAMEA Botanika İnstitutunun alimləri Rusiya Elmi Tədqiqat İnstitutunda səfərdə olub +FOTO=3


Əsirlərə işgəncə vermiş ermənilər Azərbaycan xalqından üzr istəyiblər » Naxcivanxeberleri.com\nƏsirlərə işgəncə vermiş ermənilər Azərbaycan xalqından üzr istəyiblər\nBu gün Yasamal rayon Məhkəməsində birinci Qarabağ müharibəsində azərbaycanlı əsirlərə işgəncə vermiş və digər cinayətlər törətmiş erməni yaraqlıları Mkrtiçyan Lüdvik Mkrtiçoviç və Xosrovyan Alyoşa Aramaisoviçin cinayət işi məhkəmə prosesi davam etdirilir.\nNAXCİVANXEBERLERİ.COM-un məlumatına görə, Bakı Hərbi Məhkəməsinin hakimi Elbəy Allahverdiyevin sədrliyi ilə keçirilən prosesdə müdafiə çıxışı edən təqsirləndirilən şəxslərin vəkilləri məhkəmə iclaslarının qanunun tələblərinə uyğun aparıldığına görə təşəkkür edib.\nDaha sonra son söz deyən təqsirləndirilən şəxslər bildiriblər ki, məhkəmə proseslərində onlarla çox yaxşı davranıblar: "Azərbaycan Prezidentindən, Azərbaycan xalqından üzr istəyirik. Yalvararaq bizi bağışlamağı xahiş edirik."\nMəhkəmə hökm çıxarmaq üçün müşavirəyə gedib.\nProkuror azərbaycanlı əsirlərə işgəncə verən ermənilərə 20 il cəza istəyib\nAzərbaycanlı əsirlərə işgəncə verən erməni cinayətkarlarının məhkəməsi başladı\nAzərbaycanlı əsirlərə işgəncə verən erməni hərbi cinayətkaralrının məhkəmə baxışı iyunun 9-na təyin edilib\nAzərbaycanlı əsirlərə işgəncə verən erməni hərbi cinayətkarlarının məhkəməsi keçirilir


Eldar Həsənov həbsini anlaşılmazlıq hesab edir, məsələnin hüquqi müstəvidə həllini tapacağına ümidini itirməyib - vəkilindən açıqlama- koordinat.az\nEldar Həsənov həbsini anlaşılmazlıq hesab edir, məsələnin hüquqi müstəvidə həllini tapacağına ümidini itirməyib - vəkilindən açıqlama\n"Eldar Həsənov 13 avqust 2020-ci il tarixdə səhər saat 9 radələrində evindən çıxaraq Xarici İşlər Nazirliyinə yeni nazirlə əvvəlcədən razılaşdırılmış görüşə gedərkən Dövlət Təhlükəsizliyi Xidmətinin əməkdaşları tərəfindən saxlanılıb və oraya gətirilib".\nKoordinat.az-ın məlumatına görə, bunu Azərbaycanın Serbiya Respublikasında, Monteneqroda və Bosniya və Herseqovinada sabiq fövqəladə və səlahiyyətli səfiri Eldar Həsənovun vəkili Adil İsmayılov öz "facebook" səhifəsindən paylaşdığı açıqlamada bildirib. Həmin açıqlamanı olduğu kimi təqdim edirik:\n"Eldar Həsənovun işi ilə əlaqədar mətbuata heç bir açıqlama verməyəcəkdim, indi də bu fikirdə qalıram. Əsas iki səbəbi var. Birinci, hüquqlarını müdafiə etdiyim şəxs özü bunu istəmir. İkinci, KİV-lər o qədər qütbləşib və siyasiləşib ki, seçim etmək çox çətindir. İndiki məqamda verəcəyim açıqlamanın harada yayımlanmasının özü də müvəkkilimin vəziyyətinə xələl gətirə bilər.\nOna görə qərara gəldim ki, öz səhifəmdən qısa açıqlama verim, KİV-lər mənə istinadən yazdıqlarımı paylaşa bilər. Bunu etməyim də səbəbsiz deyil, son günlər ucuz sensassiya xətrinə heç bir əsası olmayan xəbərlər yayılır. İşlə bağlı indiki vəziyyətdə aşağıdakı məlumatları paylaşmağı zəruri hesab edirəm :\n1. Eldar Həsənovla 30 ildən artıq müddətdir ki, şəxsi tanışlığımız var. E.Həsənov 13 avqust 2020-ci il tarixdə səhər saat 9 radələrində evindən çıxaraq XİN-ə yeni nazirlə əvvəlcədən razılaşdırılmış görüşə gedərkən DTX əməkdaşları tərəfindən saxlanılıb və oraya gətirilib. Bundan sonra onun arzusu ilə məni dəvət ediblər və müdafiəçi kimi işdə iştirak etməyə buraxılmışam.\n2. Həmin gün şübhəli şəxs kimi saxlanılıb, ertəsi gün 14 avqustda Səbail rayon məhkəməsi tərəfindən barəsində həbs qətimkan tədbiri seçilib. Məhkəmənin qərarından apellyasiya şikayəri vermişik. Bu gün 20 avqustda Bakı Apellyasiya məhkəməsi şikayəti təmin etməyib və qərarı qüvvəsində saxlayıb.\n3. Eldar Həsənov vəzifə səlahiyyətlərindən sui-istifadə etməkdə və büdcə vəsaitlərini təyinatı üzrə istifadə etməməkdə ittiham olunur. O, ittihamları qəbul etmir, həbsini qərəzli, əsassız hesab edir və saxlanıldıqdan bu günə kimi ifadə verməkdən imtina edib, heç bir ifadə verməyib.\n4. Eldar Həsənov həbsini anlaşılmazlıq hesab edir, məsələnin ölkə daxilində, hüquqi müstəvidə öz həllini tapacağına ümidini itirməyib. Onun səhhətində problemlər var, həkim olmadığım üçün, həm də onun xahişi ilə bu barədə ətraflı heç nə deyə bilmərəm. Yaxın günlərdə ev dustaqlığı barədə məhkəməyə müraciət etməyi düşünürük. Hələlik deyə biləcəklərim bu qədərdir. Allah amanında".\nOxuma sayı: 22167